**2016–2017 MOKSLO METŲ PRIEŠMOKYKLINIO, PRADINIO IR PAGRINDINIO UGDYMO PROGRAMŲ UGDYMO PLANAS**

**I SKYRIUS**

**BENDROSIOS NUOSTATOS**

1. Trakų r. Senųjų Trakų Andžejaus Stelmachovskio pagrindinės mokyklos 2016–2017 mokslo metų ugdymo planas (toliau – Ugdymo planas) reglamentuoja ikimokyklinio, priešmokyklinio, pradinio, pagrindinio, specialiojo ugdymo ir neformaliojo vaikų švietimo programų įgyvendinimą mokykloje 2016–2017 mokslo metais.

2. Ugdymo plano paskirtis - padėti mokyklai tikslingai, kryptingai, veiksmingai planuoti, organizuoti ir įgyvendinti ikimokyklinio, priešmokyklinio, pradinio ir pagrindinio ugdymo programas.

3. Ugdymo plano uždaviniai:

3.1. nustatyti pamokų skaičių, skirtą pradinio ir pagrindinio ugdymo dalykų programoms įgyvendinti;

3.2. individualizuoti, diferencijuoti ir integruoti ugdymo turinį pagal mokinių poreikius;

3.3. kurti ir tobulinti mokymo(si) modelius, kurie užtikrintų kokybišką išsilavinimą;

3.4. sudaryti galimybes kiekvienam besimokančiajam įgyti bendrų ir dalykinių kompetencijų mokymuisi visą gyvenimą;

3.5. nurodyti reikalavimus ugdymo procesui mokykloje organizuoti bei pateikti rekomendacijas mokyklos ugdymo turiniui, planui ir mokymosi aplinkai kurti.

4. Bendrajame ugdymo plane vartojamos sąvokos:

 **Mokyklos ugdymo planas** – mokykloje vykdomų ugdymo programų įgyvendinimo aprašas, parengtas, vadovaujantis Bendruoju ugdymo planu.

**Pamoka** – pagrindinė 45 min nepertraukiamo mokymosi organizavimo forma.

5. Kitos Bendrajame ugdymo plane vartojamos sąvokos atitinka Lietuvos Respublikos švietimo įstatyme ir kituose švietimą reglamentuojančiuose teisės aktuose vartojamas sąvokas.

**II SKYRIUS**

**MOKYKLOS UGDYMO PLANO RENGIMAS**

 6. Mokyklos ugdymo planas rengiamas vadovaujantis Bendruoju ugdymo planu, teisės aktais, reglamentuojančiais ikimokyklinį, priešmokyklinį, pradinį ir pagrindinį ugdymą ir mokyklos veiklą, ir atsižvelgiant į mokyklos veiklos kokybės įsivertinimo rezultatus.

7. Mokyklos ugdymo planą vieneriems metams rengia Trakų r. Senųjų Trakų Andžejaus Stelmachovskio pagrindinės mokyklos direktoriaus 2016 m. birželio 7 d. įsakymu Nr. 1.3-59 V sudaryta darbo grupė ir priima susitarimus dėl:

7.1. prioritetinių mokyklos ugdymo tikslų ir uždavinių;

7.2. ikimokyklinio, priešmokyklinio, pradinio ir pagrindinio ugdymo proceso organizavimo laikotarpių, papildomų atostogų;

7.3. Bendrajai programai įgyvendinti skiriamų ugdymo valandų paskirstymo;

7.4. ugdymo turinio formavimo ir mokymosi organizavimo formų;

7.5. ugdymo turinio planavimo laikotarpių, struktūros ir kitų su ugdymo turinio planavimu susijusių aspektų (1 priedas);

7.6. edukacinių erdvių kūrimo, panaudojimo ir pritaikymo, atsižvelgiant į mokinių ugdymosi poreikius, keliamus ugdymo tikslus;

7.7. Bendrosios programos pritaikymo mokiniams, turintiems specialiųjų ugdymosi poreikių dėl išskirtinių gabumų, įgimtų ar įgytų sutrikimų, nepalankių aplinkos veiksnių;

7.8. švietimo pagalbos mokiniui ir mokytojui teikimo susiduriant su mokymosi sunkumais ar siekiant kompensuoti mokymosi pasiekimų skirtumus, susidariusius dėl mokymosi pagal kitos šalies pradinio ugdymo programą;

7.9. ugdymo valandų, skiriamų mokinių ugdymo poreikiams tenkinti, panaudojimo;

7.10. klasių jungimo, jungtinei klasei skiriamų valandų skaičiaus, jungtinės klasės organizavimo;

7.11. mokinių mokymosi krūvio reguliavimo priemonių: pasiekimų patikrinamųjų darbų organizavimo būdų (kontrolinių, diagnostinių testų, savarankiškų darbų ir kt.) ir laikotarpių, didžiausio patikrinamųjų darbų skaičiaus per savaitę, namų darbų skyrimo;

7.12. mokinių ugdymo pasiekimų ir pažangos vertinimo metodikos ir tvarkos;

7.13. vadovėlių ir kitų mokymo(si) priemonių pasirinkimo, naudojimosi jomis mokykloje principų ir tvarkos;

7.15. pažintinės ir kultūrinės veiklos organizavimo;

7.16. neformaliojo vaikų švietimo programų pasirinkimo ir jų įgyvendinimo, skiriamų ugdymo valandų, mokinių skaičiaus grupėse; neformaliojo vaikų švietimo veiklos organizavimo: pasiūlos, galimybės rinktis ir organizavimo būdų; minimalaus grupės dydžio neformaliojo vaikų švietimo veikloms organizuoti;

7.17. prevencinių ir kitų ugdymo programų pasirinkimo ir jų įgyvendinimo;

7.18. bendradarbiavimo su mokinių tėvais (globėjais) tikslų ir formų;

7.19. ugdymo turinio integravimo nuostatų: kokias integruojamąsias programas, nurodytas bendrajame ugdymo plane, numatoma integruoti į mokyklos ugdymo turinį, ir numatyti integravimo būdą;

7.20. socialinės-pilietinės veiklos organizavimo mokantis pagal pagrindinio ugdymo programą;

7.21. numatomų priemonių ir būdų mokinių pasiekimams gerinti;

7.22. mokymosi pagalbos teikimo mokiniams, turintiems žemus mokymosi pasiekimus.

**III SKYRIUS**

 **PRIEŠMOKYKLINIS UGDYMAS**

**PIRMASIS SKIRSNIS**

**BENDRIEJI  REIKALAVIMAI**

8. Priešmokyklinio ugdymo tikslas – atsižvelgiant į kiekvieno vaiko patirtį, galias, ugdymosi poreikius ir vadovaujantis humanistinėmis ir demokratinėmis vertybėmis, užtikrinti optimalią vaiko raidą, padėti pasirengti mokytis pagal pradinio ugdymo programą.

9. Priešmokyklinis ugdymas:

9.1. vykdomas pagal priešmokyklinio ugdymo bendrąją programą, patvirtintą Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779. Minimali trukmė – 640 valandų.

9.2. pradedamas teikti vaikui, kai tais kalendoriniais metais jam sueina 6 metai;

9.3. gali būti teikiamas anksčiau tėvų (globėjų) prašymu, vadovaujantis Vaiko brandumo mokytis pagal priešmokyklinio ir pradinio ugdymo programas įvertinimo tvarkos aprašu, patvirtintu Lietuvos Respublikos švietimo ir mokslo ministro 2005 m. spalio 29 d. įsakymu Nr. ISAK-2173, bet ne anksčiau, negu jam sueina 5 metai;

9.4. gali būti teikiamas ilgiau nei vienerius metus vaikui, kuriam reikia nuolatinės kvalifikuotų specialistų pagalbos bei sveikatą tausojančio dienos režimo, tėvų (globėjų) prašymu ir vadovaujantis Vaiko, kuriam tais kalendoriniais metais sueina 7 metai ir kuriam reikalinga nuolatinė kvalifikuotų specialistų pagalba bei sveikatą tausojantis dienos režimas, ugdymo ikimokyklinio ugdymo įstaigoje arba namuose pagal vaiko ugdymosi poreikiams pritaikytą ugdymo programą organizavimo tvarkos aprašu, patvirtintu Lietuvos Respublikos švietimo ir mokslo ministro 2007 m. rugsėjo 14 d. įsakymu Nr. ISAK-1836.

9.5. nuo 2016 m. rugsėjo 1 d. yra privalomas.

**ANTRASIS SKIRSNIS**

**PRIEŠMOKYKLINIO UGDYMO ORGANIZAVIMAS**

10. Priešmokyklinis ugdymas organizuojamas vadovaujantis:

10.1. Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106 „Dėl priešmokyklinio ugdymo tvarkos aprašo patvirtinimo“;

10.2. Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779 „Dėl priešmokyklinės ugdymo bendrosios programos patvirtinimo“.

10.3.Trakų rajono savivaldybės tarybos 2016 m. rugpjūčio 4 d. sprendimu Nr. S1-181 „Dėl 2016 m. kovo 24 d. sprendimo Nr. S1-83 „Dėl ikimokyklinio ir priešmokyklinio ugdymo grupių, klasių komplektų ir mokinių skaičiaus vidurkio klasėse nustatymo 2016–2017 mokslo metais“ patikslinimo“ ir mokyklos direktoriaus patvirtinta 2016-2017 mokslo metų Trakų r. Senųjų Trakų Andžejaus Stelmachovskio priešmokyklinio ugdymo programa.

11. Priešmokyklinis ugdymas organizuojamas jungtinėje grupėje tautinės mažumos gimtąja kalba (lenkų) mišraus amžiaus ugdymo grupėje.

12. Priešmokyklinė grupė jungiama su ikimokyklinio ugdymo grupe. Jungtinėje grupėje vykdomos priešmokyklinio ir ikimokyklinio ugdymo programos. Ugdymo procesas diferencijuojamas ir pritaikomas skirtingo amžiaus vaikams.

13. Organizuojant ikimokyklinį ugdymą, vadovaujamasi 2016-2017 mokslo metų Trakų r. Senųjų Trakų Andžejaus Stelmachovskio ikimokyklinio ugdymo programa, parengta remiantis Lietuvos Respublikos švietimo ir mokslo ministro 2005 m. balandžio 18 d. įsakymu Nr. ISAK-627 ,,Dėl ikimokyklinio ugdymo programų kriterijų aprašo“ ir Ikimokyklinio ugdymo metodinėmis rekomendacijomis, parengtomis Lietuvos Respublikos švietimo ir mokslo ministerijos.

14. Vaikų maitinimas ir poilsis yra organizuojamas vadovaujantis Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313 „Dėl Lietuvos higienos normos HN 75:2010 „Įstaiga, vykdanti ikimokyklinio ir (ar) priešmokyklinio ugdymo programą. Bendrieji sveikatos saugos reikalavimai“ patvirtinimo“.

15. Ugdomasis procesas prasideda 2016 m. rugsėjo 1 d., baigiamas - 2017 m. gegužės 30 d. Veiklos laikas - 8.00-17.00.

16. Programos įgyvendinimo laikotarpiu vaikų atostogos organizuojamos pagal mokykloje nustatytą pradinių klasių mokinių atostogų laiką.

17. Priešmokyklinės grupės ugdytiniams skiriamos atostogos:

|  |  |  |
| --- | --- | --- |
| Atostogos | Prasideda | Baigiasi |
| Rudens  | 2016-10-31 | 2016-11-04 |
| Žiemos (Kalėdų) | 2016-12-27 | 2017-01-06 |
| Pavasario (Velykų) | 2017-04-10 | 2017-04-14 |
| Vasaros | 2017-05-31 | 2017-08-31 |

 18. Papildomoms atostogoms skiriamos 10 ugdymosi dienos:

|  |  |
| --- | --- |
| Atostogos prasideda | Atostogos baigiasi |
| 2017-02-17 | 2017-02-17 |
| 2017-02-20 | 2017-02-23 |
| 2016-11-07 | 2016-11-11 |

19. Priešmokyklinio ugdymo proceso organizavimas grupėje:

19.1. ugdomoji veikla grupėje pradedama 8.00 val.;

19.2. veiklos trukmė jungtinėje grupėje - 9 val. per dieną;

19.3. grupės vaikų ugdomoji veikla yra vientisas procesas, neskaidomas į atskiras sritis. Lietuvių kalbos užsiėmimai integruojami į ugdomąjį procesą. Užsiėmimus veda lietuvių kalbos mokytoja Renata Matickienė, turinti filologijos bakalauro laipsnį ir mokytojo kvalifikaciją, 2016 metais baigusi ikimokyklinės ir priešmokyklinės pedagogikos studijų programos pedagoginės specializacijos modulį ikimokyklinio ugdymo pedagogika ir įgijusi kompetencijas dirbti pagal ikimokyklinio ir priešmokyklinio ugdymo programas. Lietuvių kalbai priešmokyklinėje grupėje skiriamos 4 valandos per savaitę, vadovaujantis Lietuvos Respublikos švietimo ir mokslo ministro 2011 m. spalio 14 d. įsakymu Nr. V-1856 „Dėl ugdymo lietuvių kalba bendrojo ugdymo ir neformaliojo švietimo mokykloje tvarkos aprašo patvirtinimo“;

19.4. priešmokyklinio ugdymo pedagogas, planuodamas grupės ugdomąją veiklą, individualizuoja ugdymo tikslus ir turinį atsižvelgdamas į bendrą grupės specifiką ir individualius vaikų poreikius, mokyklos ir regiono ypatumus;

19.5. per 3 savaites nuo programų įgyvendinimo pradžios priešmokyklinės grupės pedagogas parengia jungtinės grupės ugdomosios veiklos planą. Planą tvirtina mokyklos vadovas.

20. Trakų r. Senųjų Trakų Andžejaus Stelmachovskio mokyklos Ikimokyklinio ugdymo programą sudaro tokios dalys: bendrosios nuostatos, ikimokyklinio ugdymo principai, tikslai ir uždaviniai, turinys, metodai ir priemonės, ugdymo pasiekimai ir jų vertinimas, naudota literatūra ir šaltiniai. Priešmokyklinio ugdymo programa parengta vadovaujantis Priešmokyklinio ugdymo bendrąja programa, patvirtinta Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779.

21. Priešmokyklinio ugdymo pedagogas planuoja veiklą savaitei.

22. Siekiant įgyvendinti priešmokyklinio ugdymo uždavinius, ugdomos komunikavimo, pažinimo, socialinės, sveikatos saugojimo, meninės kompetencijos.

23. Priešmokyklinės grupės veikla organizuojama priešmokyklinės grupės patalpoje ir sporto salėje pagal iki rugsėjo 10 d. sudarytą tvarkaraštį.

24. Priešmokyklinės grupės pedagogių kvalifikacija atitinka reikalavimus. Galina Grinevič įgijusi socialinių mokslų bakalauro lapsnį ir ikimokyklinio ugdymo pedagogo kavalifikaciją bei ikimokyklinio amžiaus vaikų auklėtojos–metodininkės kvalifikaciją, 2005 metais išklausė priešmokyklinio ugdymo kvalifikacijos tobulinimo kursus pagal Švietimo ir mokslo ministerijos reikalavimus atitinkančias kvalifikacijos tobulinimo programas. Renata Matickienė įgijusi filologijos bakalauro laipsnį ir mokytojo kvalifikaciją, 2016 metais baigė ikimokyklinės ir priešmokyklinės pedagogikos studijų programos pedagoginės specializacijos modulį ikimokyklinio ugdymo pedagogika ir įgijo kompetencijas dirbti pagal ikimokyklinio ir priešmokyklinio ugdymo programas.

25. Priešmokyklinio ugdymo pedagogo darbo valandų norma per savaitę – 36 valandos (pagal mokyklos direktoriaus patvirtintą darbo grafiką), iš jų 3 val. skiriamos metodinei veiklai (tuo metu su ugdytiniais dirba muzikos mokytojas).

26. Jungtinei priešmokyklinio ugdymo grupei skirta 1,25 etato priešmokyklinio ugdymo pedagogo, 1 etatas auklėtojo padėjėjo.

27. Mokykla:

27.1. priima ir registruoja tėvų (globėjų) prašymus dėl priėmimo į priešmokyklinio ugdymo grupę;

27.2. teikia Trakų r. savivaldybės administracijos Švietimo skyriui informaciją apie vaikų priešmokyklinio ugdymo ugdymą ir poreikį;

27.3. informuoja tėvus (globėjus) apie Trakų rajono savivaldybės tarybos patvirtintą(-us) priešmokyklinio ugdymo modelį(-ius);

27.4. mokyklos vadovas, atsižvelgdamas į Trakų rajono savivaldybės tarybos patvirtintą(-us) priešmokyklinio ugdymo modelį(-ius), parengia ir tvirtina priešmokyklinio ugdymo pedagogų pareigybės aprašymus;

27.5. pasirašo su tėvais (globėjais) mokymo sutartį, kurioje įteisinami abiejų šalių susitarimai dėl priešmokyklinio ugdymo programos įgyvendinimo sąlygų ir/ar švietimo pagalbos, mokyklos ir tėvų (globėjų) teisių ir pareigų. Sutartis registruojama Mokymo sutarčių registracijos knygoje. Sudarius sutartį, vaikas įrašomas į mokyklos mokinių abėcėlinį žurnalą, formuojama asmens byla.

28. Vaikų pažangos ir pasiekimų vertinimas:

28.1. vaikų pažanga ir pasiekimai vertinami vadovaujantis Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779 „Dėl priešmokyklinės ugdymo bendrosios programos patvirtinimo“ ir Lietuvos Respublikos švietimo ir mokslo ministerijos 2015 metais parengtu „Ikimokyklinio amžiaus vaikų pasiekimų aprašu“.

28.2. vaikų  pažangą  ir pasiekimus vertina priešmokyklinio ugdymo pedagogas;

28.3. vaiko, turinčio specialiųjų ugdymosi poreikių, pasiekimus vertina priešmokyklinio ugdymo pedagogas kartu su Trakų švietimo pagalbos tarnybos specialistais;

28.4. vaikų pažanga programos įgyvendinimo laikotarpiu yra vertinama nuolat, laisvai pasirenkant vertinimo būdus ir metodus;

28.5.  pasiekimai fiksuojami Vaiko pasiekimų apraše;

28.6.  vaikų pasiekimų įvertinimas yra atliekamas ugdomųjų metų pradžioje ir pabaigoje:

28.6.1. priešmokyklinio ugdymo pedagogas per 4 savaites nuo ugdymo programos įgyvendinimo pradžios atlieka grupės vaikų pirminį pasiekimų įvertinimą;

28.6.2. įgyvendinus programą, priešmokyklinio ugdymo pedagogas atlieka galutinį vaikų pasiekimų įvertinimą ir parengia laisvos formos išvadą – rekomendacijas pradinio ugdymo mokytojui;

28.6.3. tėvai yra nuolat informuojami apie vaikų pažangą ir pasiekimus. Tris kartus per metus yra organizuojami bendri grupės tėvų susirinkimai.

29. Pedagogas atlieka kitus darbus, nurodytus jo pareigybės aprašyme, kurį rekomenduojama rengti atsižvelgiant į Priešmokyklinio ugdymo pedagogo pavyzdinį pareiginį aprašą, patvirtintą Lietuvos Respublikos švietimo ir mokslo ministro 2003 m. lapkričio 10 d. įsakymu Nr. ISAK–1581, ir į Pavyzdinį auklėtojo pareigybės aprašymą, patvirtintą Lietuvos Respublikos švietimo ir mokslo ministro 2005 m. lapkričio 11 d. įsakymu Nr. ISAK-2249.

**IV SKYRIUS**

**PRADINIO UGDYMO PROGRAMOS VYKDYMAS**

**PIRMASIS SKIRSNIS**

**PRADINIO UGDYMO TRUKMĖ**

 30. Mokslo metai prasideda 2016 m. rugsėjo 1 d., baigiasi - 2017 m. rugpjūčio 31 d.

 31. Ugdymo procesas prasideda 2016 m. rugsėjo 1 d., baigiasi - 2017 m. gegužės 30 d.

 32. Mokslo metų ugdymo proceso trukmė – 32 savaitės. Mokykloje mokomasi penkias dienas per savaitę.

 33. Atostogų trukmė 2016–2017 mokslo metais:

|  |  |  |
| --- | --- | --- |
| Atostogos | Prasideda | Baigiasi |
| Rudens  | 2016-10-31 | 2016-11-04 |
| Žiemos (Kalėdų) | 2016-12-27 | 2017-01-06 |
| Pavasario (Velykų) | 2017-04-10 | 2017-04-14 |
| Vasaros | 2017-05-31 | 2017-08-31 |

 34. Papildomoms atostogoms skiriama 10 ugdymosi dienos.

|  |  |
| --- | --- |
| Atostogos prasideda | Atostogos baigiasi |
| 2017-02-17 | 2017-02-17 |
| 2017-02-20 | 2016-02-23 |
| 2016-11-07 | 2016-11-11 |

 35. Nuo 5 iki 10 ugdymo proceso dienų per mokslo metus skiriama kultūrinei (taip pat etninei), meninei, pažintinei, kūrybinei, sportinei, praktinei, socialinei, prevencinei veiklai: Rugsėjo 1-osios, Paskutiniojo skambučio šventėms, Tarptautinei turizmo dienai, rudens ir pavasario sporto šventėms, rudens ir pavasario talkoms, kalėdinei vakaronei, Velykų rekolekcijoms ir Mokyklos globėjo iškilmėms. Šios dienos įskaičiuojamos į ugdymosi dienų skaičių.

 36. Paskelbus ekstremalią situaciją, keliančią pavojų mokinių gyvybei ar sveikatai, nustačius ypatingąją epideminę situaciją dėl staigaus ir neįprastai didelio užkrečiamųjų ligų išplitimo viename ar keliuose administraciniuose teritoriniuose vienetuose, taip pat oro temperatūrai esant 20 laipsnių šalčio ar žemesnei, į mokyklą mokiniai gali nevykti. Šios dienos įskaičiuojamos į ugdymo dienų skaičių. Mokyklos direktorius, suderinęs su mokyklos taryba, priima sprendimus dėl ugdymo proceso koregavimo, apie priimtus sprendimus informuoja mokyklos tarybą, Trakų rajono savivaldybės administracijos Švietimo skyrių.

**ANTRASIS SKIRSNIS**

**BENDROSIOS PROGRAMOS ĮGYVENDINIMO BENDROSIOS NUOSTATOS**

37. Bendroji programa įgyvendinama, vadovaujantis joje nustatytomis ugdymo turinio kūrimo ir įgyvendinimo didaktinėmis nuostatomis ir principais, mokinių pasiekimų vertinimo, aplinkos kūrimo nuostatomis.

38. Pradinio ugdymo bendroji programa vykdoma dvikalbio ugdymo būdu, vadovaujantis Ugdymo lietuvių kalba bendrojo ugdymo ir neformaliojo švietimo mokykloje tvarkos aprašu, patvirtintu Lietuvos Respublikos švietimo ir mokslo ministro 2011 m. spalio 14 d. įsakymu Nr. V-1856 „Dėl ugdymo lietuvių kalba bendrojo ugdymo ir neformaliojo švietimo mokykloje tvarkos aprašo patvirtinimo“.

39. Bendrajai programai ir neformaliojo švietimo programoms įgyvendinti:

39.1. 2016–2017 mokslo metais skiriamos ugdymo valandos, kai ugdymo valandos trukmė 1 klasėse – 35 min, 2–4 klasėse – 45 min:

39.2. Bendrosios programos ugdymo dalykams skiriant ugdymo valandas per savaitę:

|  |  |
| --- | --- |
| Dalykai  | Dalyko savaitinių ugdymo valandų skaičius |
|  | 1 klasė | 2-3 klasės | 4 klasė | Pradinio ugdymo programa (1–4 klasės)  |
| Dorinis ugdymas (tikyba arba etika)  | 1 | 0-1-0 | 1 | 4 (3 t.) |
| Gimtoji kalba | 7 | 1-6-0 | 6 | 26 (20 t.) |
| Lietuvių kalba (valstybinė) | 3 | 0-4-1 | 5 | 17 (13 t.) |
| Užsienio kalba (anglų)  | - |  0-2-1\* | 2+1\* | 6+2\* (6 t.) |
| Matematika  | 4 | 1-3-1 | 5 | 17 (14 t.) |
| Pasaulio pažinimas  | 2 | 0-2-0 | 2 | 8 (6 t.) |
| Dailė ir technologijos  | 2 | 0-2-0 | 1 | 7 (5 t.) |
| Muzika  | 2 | 0-2-0 | 2 | 8 (6 t.) |
| Kūno kultūra  | 3 | 0-2-1 | 2 | 10 (8 t.) |
| Privalomų ugdymo valandų skaičius mokiniui  | 1 kl. - 24 | 26-30-28 | 27 | 105(81 t.) |
| Valandos, skiriamos mokinių ugdymo (si) poreikiams tenkinti  | - | 1\* | 1\* | 2\* |

\*valandos, skiriamos mokinių ugdymo(si) poreikiams tenkinti

40. Valandos, skirtos mokinių ugdymo (si) poreikiams tenkinti, naudojamos skiriant po 1 pamoką užsienio (anglų) kalbai 3 klasėje ir 4 klasėje;

41. Ugdymo valandos, nurodytos Bendrojo ugdymo plano 23, 24 punktuose, numatytos Bendrajai programai įgyvendinti, organizuojamos grupinio mokymosi forma kasdieniu organizavimo būdu, vadovaujantis Mokymosi pagal formaliojo švietimo programas formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049.

**TREČIASIS SKIRSNIS**

**BENDROSIOS PROGRAMOS UGDYMO DALYKŲ, INTEGRUOJAMŲJŲ PROGRAMŲ ĮGYVENDINIMAS**

42. Pradinio ugdymo programa įgyvendinama pagal Bendrąją pradinio ugdymo programą.

43. Dorinio ugdymo organizavimas:

43.1. tėvai (globėjai) parenka mokiniui vieną iš dorinio ugdymo dalykų: etiką arba katalikų tikybą;

43.2. dorinio ugdymo dalyką mokiniui galima keisti kiekvienais mokslo metais pagal tėvų (globėjų) parašytą prašymą.

44. Kalbinis ugdymas.

44.1. Lietuvių kalbos dalykas yra pradinio ugdymo programos sudedamoji dalis ir jos mokoma pagalŠvietimo ir mokslo ministro 2008 m. rugpjūčio 26 d. įsakymu Nr. ISAK-2433 patvirtintą [lietuvių  kalbos  pradinio ugdymo programą](http://www.upc.smm.lt/ugdymas/dokumentai/22LIETUVIU-KALBOS-IR-LITERATUROS-PAGRINDINIO-UGDYMO-BENDROJI-PROGRAMA-2016-p-002.pdf).

44.2. Vadovaujantis Bendrojo ugdymo plano 39.2.2.1.3. punktu, Mokyklos tarybos pritarimu (Mokyklos tarybos 2016-06-22 protokolas Nr. 1.5-3), valandos, skirtos gimtajai kalbai ir lietuvių kalbai mokyti per savaitę 3 ir 4 klasėje, sumuojamos ir dalijamos per pusę: 3 klasėje - 6 lenkų kalbos pamokos, 5 lietuvių kalbos pamokos, 4 klasėje - 6 lenkų kalbos pamokos ir 5 lietuvių kalbos pamokos.

 44.3. Mokykloje ugdymo procesas vykdomas lenkų kalba, išskyrus lietuvių kalbos (valstybinės) dalyką.

44.4. Lietuvių kalbai 1-oje klasėje skiriamos 3 valandos, 2-oje klasėje – 4 valandos, 3-oje klasėje – 5 valandos, 4 klasėje - 5 valandos.

44.5. Bendrosios programos pasaulio pažinimo temos, susijusios su Lietuvos istorija, geografija ir kultūra, dėstomos lietuvių kalba, vadovaujantis Ugdymo lietuvių kalba bendrojo ugdymo ir neformaliojo švietimo mokykloje tvarkos aprašu, patvirtintu Lietuvos Respublikos švietimo ir mokslo ministro 2011 m. spalio 14 d. įsakymu Nr. V-1856.

45. Užsienio kalbos mokymo organizavimas.

45.1. Užsienio (anglų) (toliau – anglų kalbos) kalbos mokoma antraisiais–ketvirtaisiais pradinio ugdymo programos metais.

45.2. Anglų kalbai mokyti 2 klasėje skiriamos 2 pamokos per savaitę, 3-4 klasėje – po 3 pamokas (papildomos valandos skiriamos iš valandų mokinių mokymosi poreikiams tenkinti).

46. Mokykloje gimtosios kalbos (lenkų) mokoma pagal švietimo ir mokslo ministro patvirtintą gimtosios kalbos programą.

47. Socialinis ir gamtamokslinis ugdymas.

47.1. Gamtamoksliniams gebėjimams ugdyti skiriama 1/2 pasaulio pažinimo dalykui skirto ugdymo laiko. Dalis (1/4) dalykui skiriamo laiko skiriama organizuoti ugdymą tyrinėjimams palankioje aplinkoje, natūralioje gamtinėje aplinkoje, laboratorijose, organizuoti ugdymo veiklas, sudarančias sąlygas ugdytis praktinius gamtamokslinius gebėjimus.

47.2. socialiniams gebėjimams ugdytis skiriama dalis (1/4) pasaulio pažinimo dalyko laiko ugdymo procesą organizuojant socialinės, kultūrinės aplinkos pažinimui palankioje aplinkoje: lankantis Trakų rajono bei Lietuvos visuomeninėse, bendruomenių, kultūros institucijose (4 priedas).

48. Matematinis ugdymas. Organizuojant matematinį ugdymą vadovaujamasi ne tik Bendrosios programos matematikos dalyko programa, bet ir nacionalinių ir tarptautinių mokinių pasiekimų tyrimų rekomendacijomis. 20 procentų pamokų organizuojama naudojant informacines komunikacines technologijas, skaitmenines mokomąsias priemones.

49. Kūno kultūros ugdymo organizavimas:

49.1. 1, 3, 4 klasėse kūno kultūrai skiriama po 3 pamokas;

49.2. 2 klasės mokiniams sudaromos sąlygos lankyti judriųjų užsiėmimų būrelį – šokius.

50. Meninio ugdymo organizavimas (dailė ir technologijos, muzika, šokis, teatras). Technologiniam ugdymui skiriama ne mažiau kaip 1/3 dalykui ir technologijų dalykui skiriamo laiko, nurodyto Bendrojo ugdymo plano 23, 24 punktuose.

51. Į Bendrosios programos ugdymo dalykų turinį, auklėjamąsias valandėles, popamokinę veiklą, organizuojamus renginius integruojama:

51.1. Bendrųjų kompetencijų ir gyvenimo įgūdžių ugdymo, Mokymosi mokytis, Komunikavimo, Darnaus vystymosi, Kultūrinio sąmoningumo, Gyvenimo įgūdžių ugdymo programų pagrindai;

51.2. Žmogaus saugos bendroji programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159 „Dėl žmogaus saugos bendrosios programos patvirtinimo“, ir Sveikatos ugdymo bendroji programa, patvirtinta Lietuvos Respublikos švietimo ir mokslo ministro 2012 m. rugpjūčio 31 d. įsakymu Nr. V-1290 „Dėl sveikatos ugdymo bendrosios programos patvirtinimo“;

51.3. mokyklos pasirinktos prevencinės programos: Civilinės saugos, Saugaus eismo, Alkoholio, tabako ir kitų psichiką veikiančių medžiagų vartojimo prevencijos programa, Sveikatingumo programa;

51.4. ugdymas karjerai organizuojamas integruojant į Bendrąsias programas, išvykas, vykdant projektinę veiklą.

52. Informacinių komunikacinių technologijų ugdymas: informacinės komunikacinės technologijos ugdymo procese naudojamos kaip ugdymo priemonė.

53. Diferencijavimas taikomas:

53.1. mokiniui individualiai: nustatant mokymosi poreikius ir sistemingai (kas trimestrą) įvertinant mokymosi kliūtis;

53.2. mokinių grupei: parenkant veiklos, turinio mokymosi tempą pagal poreikius ir gebėjimus.

**KETVIRTASIS SKIRSNIS**

**MOKINIŲ PAŽANGOS IR PASIEKIMŲ VERTINIMAS**

54. Mokinių pasiekimai ir pažanga vertinami vadovaujantis Lietuvos Respublikos švietimo ir mokslo ministro patvirtinta Bendrojo ugdymo programose dalyvaujančių mokinių mokymosi pasiekimų vertinimo ir vertinimo rezultatų panaudojimo tvarka ir Bendrąja programa.

55. Mokytojas, planuodamas mokinių ugdymosi pasiekimus ir vertinimą, vadovaujasi mokyklos Mokinių pažangos ir pasiekimų vertinimo tvarkos aprašu, patvirtintu 2013 m. birželio 25 d. direktoriaus įsakymu Nr. 1.3-100 V (6 priedas).

 56. Planuodamas 1 klasės mokinių pasiekimus ir vertinimą, mokytojas susipažįsta su priešmokyklinio ugdymo pedagogo parengtomis rekomendacijomis–išvada apie vaiko pasiekimus (jei mokinys lankė priešmokyklinę grupę).

 57. Vertinant mokinių pasiekimus ir pažangą taikomas formuojamasis, diagnostinis, apibendrinamasis vertinimas:

 57.1. informacija apie mokymosi rezultatus (kontrolinių, testų ir kitų užduočių atlikimo) mokiniams ir tėvams (globėjams) teikiama trumpais komentarais, lygiai nenurodomi, taip pat nenaudojami pažymių pakaitai (raidės, ženklai, simboliai, ir pan.);

 57.2. pasirinktas vertinimo informacijos kaupimo būdas – elektroninis dienynas;

 57.3. apibendrinamasis vertinimas atliekamas trimestro pabaigoje ir pradinio ugdymo programos pabaigoje. Trimestro mokinių pasiekimai apibendrinami vertinant mokinio per trimestrą padarytą pažangą, orientuojantis į Bendrojoje programoje aprašytus mokinių pasiekimų lygių požymius ir įrašomi elektroniniame dienyne:

 57.3.1. mokinių mokymosi pasiekimų apskaitos suvestinės atitinkamose skiltyse įrašomas ugdymo dalykų apibendrintas mokinio pasiekimų lygis (patenkinamas, pagrindinis, aukštesnysis). Mokiniui nepasiekus patenkinamo pasiekimų lygio, įrašoma „nepatenkinamas“;

 57.3.2. dorinio ugdymo pasiekimai įrašomi atitinkamose elektroninio dienyno skiltyje, nurodoma padaryta arba nepadaryta pažanga: „p.p.“ arba „n.p.“;

 57.3.3. specialiųjų ugdymosi poreikių turinčių mokinių, ugdomų pagal specialiąsias programas, padaryta arba nepadaryta pažanga fiksuojama atitinkamoje elektroninio dienyno skiltyje, įrašant „p.p.“ arba „n.p.“.

**PENKTASIS SKIRSNIS**

**NEFORMALIOJO VAIKŲ ŠVIETIMO ORGANIZAVIMAS**

58. Neformaliojo vaikų švietimo veikla skiriama mokinių meninėms, sportinėms, matematinėms ir kalbinėms kompetencijoms ugdyti (3 priedas).

59. Mokykla, mokytojų tarybos posėdyje mokslo metų pabaigoje (Mokytojų tarybos 2016-06-17 posėdžio protokolas Nr. 1.6-4) įvertinusi ateinančiųjų mokslo metų mokinių neformaliojo švietimo poreikius ir atsižvelgdama į juos, siūlo neformaliojo švietimo programas.

60. Neformaliojo švietimo grupėje pagal turimų mokymo lėšų dydį 5 mokinių skaičių nustatė mokyklos vadovas, suderinęs su mokyklos taryba.

61. Neformalusis vaikų švietimas vykdomas mokinių atostogų metu.

62. Neformaliajam švietimui 1–4 klasėse skiriamos 192 valandos per metus (6 valandos per savaitę):

|  |  |  |  |  |
| --- | --- | --- | --- | --- |
| **Eil. Nr.** | **Būrelio pavadinimas** | **Valandų sk.**  | **Klasė**  | **Mokytojo v. pavardė** |
| 1. | Dainų ir šokių ansamblis ,,Tęcza“ („Vaivorykštė“):* pradinių klasių šokių būrelis;
* pradinių klasių choras.
 | 11 | 1-4 | L. Kieras |
| 2. | Matematikos būrelis „Matematika mažiesiems“  | 1 |  4  | L. Kašėtienė |
| 3. | Lenkų kalbos būrelis „Linksmoji ortografija“  | 1 | 2-3 | V. Naumovič |
| 4. | Teatro būrelis „Šypsenėlė“ | 1 | 1-4 | E. Lavrukaitienė  |
| 5. | Raiškiojo skaitymo būrelis „Su eilėmis nuo vaikystės“ | 1 | 2-3 | V. Naumovič  |
|  | **Iš viso:**  | **6 val.**  |  |  |

**ŠEŠTASIS SKIRSNIS**

**IŠVYKSTANČIŲ LIETUVOS RESPUBLIKOS PILIEČIŲ, ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PRADINIO UGDYMO PROGRAMOS DALĮ, UGDYMO ORGANIZAVIMAS**

63. Mokiniai, kurie išvyksta gyventi ar (ir) mokytis į užsienį, gali mokytis lietuvių kalbos, pasaulio pažinimo dalyko ar visų Bendrosios programos dalykų nuotoliniu mokymo proceso organizavimo būdu švietimo ir mokslo ministro nustatyta tvarka.

**SEPTINTASIS SKIRSNIS**

**UGDYMO ORGANIZAVIMAS JUNGTINĖSE KLASĖSE**

64. Jungiamos dvi klasės – 2 ir 3 kl.: 2 klasėje – 6 mokiniai, 3 klasėje – 5 mokiniai.

65. Atsižvelgiant į Bendrojo ugdymo plano 56 punktą numatytą skiriamų valandų skaičių, jungtiniam pradinių klasių komplektui skiriama 30 valandų per savaitę.

66. 2/3 jungtinės klasės komplektui skiriamos 2 neformaliojo švietimo pamokos.

**AŠTUNTASIS SKIRSNIS**

**MOKINIŲ MOKYMO NAMIE ORGANIZAVIMAS**

 67. Mokinių, dėl ligos ar patologinės būklės negalinčių mokytis mokykloje, mokymas namie organizuojamas pagal Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašą, patvirtintą Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405 „Dėl mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“ (toliau – Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašas) ir Bendrąjį ugdymo planą.

**DEVINTASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ IR BESIMOKANČIŲ PAGAL BENDRĄJĄ PROGRAMĄ, UGDYMAS**

 68. Mokiniams, kurie mokosi pagal Bendrąją programą, ją pritaikius, ugdymo planas sudaromas, vadovaujantis Bendrojo ugdymo plano 23, 24 punktuose dalykų programoms įgyvendinti nurodytu ugdymo valandų skaičiumi.

 69. Mokykloje nesant specialiojo pedagogo kiekvienam specialiųjų ugdymosi poreikių turinčiam mokiniui, kuriam mokyklos Vaiko gerovės komisija nustatytu laikotarpiu rekomendavo papildomą specialiąją pedagoginę pagalbą, skiriama nuo 2 iki 4 valandų per savaitę individualioms konsultacijoms ir (ar) papildomai mokytojo pagalbai. Pagalbą teikia Trakų švietimo pagalbos tarnybos specialistai.

 70. 2016-2017 m. m. pradinėse klasėse pagal specialiąją programą bus ugdomas vienas 3 klasės mokinys.

# V SKYRIUS. PAGRINDINIO UGDYMO PROGRAMŲ VYKDYMAS

**PIRMASIS SKIRSNIS**

**UGDYMO PROCESO ORGANIZAVIMO TRUKMĖ**

71. Ugdymo organizavimas 2016–2017 mokslo metais:

|  |  |  |
| --- | --- | --- |
| Klasė | Ugdymo proceso | Ugdymo proceso trukmė savaitėmis |
| pradžia | pabaiga |
| 56-10 | 2016-09-012016-09-01 | 2017-05-302016-06-02 | 3234 |

72. Mokykla dirba penkias dienas per savaitę.

73. Ugdymosi procesas skirstomas trimestrais. Nustatoma tokia trimestrų trukmė:

73.1. pirmas trimestras: rugsėjo 1 d. – lapkričio 30 d.;

73.2. antras trimestras: gruodžio 1 d. – vasario 28 d.;

73.3. trečias trimestras 5 klasei: kovo 1 d. – gegužės 30 d., 6–10 klasėms: kovo 1 d. – birželio 2 d.

74. Mokinių atostogos:

|  |  |  |
| --- | --- | --- |
| Atostogos | Prasideda | Baigiasi |
| Rudens  | 2016-10-31 | 2016-11-04 |
| Žiemos (Kalėdų) | 2016-12-27  | 2017-01-06 |
| Žiemos ( 6-10 klasių)  | 2017-02-17  | 2017-02 -17 |
| Pavasario (Velykų) | 2017-04-10 | 2017-04-14 |
| Vasaros:6-10 klasės5 klasės  | 2016-06-052016-05-31 | 2017-08-312017-08-31 |

75. 5 klasių mokiniams skiriamos papildomos 10 mokymosi dienų atostogos. Mokykla papildomų atostogų laiką ir trukmę derina su mokinių tėvais (globėjais, rūpintojais) ir mokyklos taryba (Mokyklos tarybos 2016-06-22 protokolas Nr. 1.5-3):

|  |  |
| --- | --- |
| Atostogos prasideda | Atostogos baigiasi |
| 2016-11-07 | 2016-11-11 |
| 2017-02-17 | 2017-02-17 |
| 2017-02- 20  | 2017-02-23 |

76. Mokykla nustato ir skiria 1 mėnesio adaptacinį laikotarpį (rugsėjo mėnesį) 5 klasės ir naujai atvykusiems mokiniams. Adaptaciniu laikotarpiu mokinių pažangos ir pasiekimai nepatenkinamais pažymiais nevertinami.

77. Jei oro temperatūra 20 laipsnių šalčio ar žemesnė, į mokyklą gali nevykti 5 klasių mokiniai, esant 25 laipsniams šalčio ar žemesnei temperatūrai – 6–10 klasių mokiniai. Šios dienos įskaičiuojamos į mokymosi dienų skaičių.

78. Mokykla priima sprendimus dėl ugdymo proceso koregavimo iškilus situacijai, keliančiai pavojų mokinių sveikatai ar gyvybei, ar paskelbus ekstremalią situaciją.

79. Mokyklos vadovas iškilus situacijai, keliančiai pavojų mokinių sveikatai ar gyvybei, ar paskelbus ekstremalią padėtį priima sprendimus dėl ugdymo proceso koregavimo. Apie priimtus sprendimus informuoja mokyklos tarybą, Trakų rajono savivaldybės administracijos Švietimo skyrių.

#  ANTRASIS SKIRSNIS

# MOKYKLOS UGDYMO TURINIO FORMAVIMAS IR ĮGYVENDINIMAS

80. Mokyklos ugdymo turinys formuojamas pagal mokyklos tikslus, konkrečius mokinių ugdymo(si) poreikius ir įgyvendinamas vadovaujantis pradinio ir pagrindinio ugdymo programų aprašais, tvirtinamais Lietuvos Respublikos švietimo ir mokslo ministro, Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl pradinio ir pagrindinio ugdymo bendrųjų programų patvirtinimo“ (lietuvių kalbos 5, 7 ir 9 klasėse mokoma pagal lietuvių kalbos ir literatūros pagrindinio ugdymo programą, patvirtintą Lietuvos Respublikos švietimo ir mokslo ministro 2016 m. sausio 25 d. įsakymu Nr. V-46), Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl mokymosi formų ir mokymo organizavimo tvarkos aprašo patvirtinimo“, ir atsižvelgiant į mokyklai skirtas mokymo lėšas.

81. Mokykla, formuodama ugdymo turinį ir rengdama ugdymo planą, remiasi švietimo stebėsenos, mokinių pasiekimų ir pažangos vertinimo ugdymo procese informacija, standartizuotų testų, nacionalinių ir tarptautinių mokinių pasiekimų tyrimų rezultatais, mokyklos veiklos įsivertinimo ir kitais vertinimo duomenimis.

82. Mokyklos formuojamo ugdymo turinio dalį sudaro mokykloje ir už jos ribų vykdoma kultūrinė, meninė, pažintinė, kūrybinė (toliau – pažintinė ir kultūrinė veikla), sportinė, praktinė, socialinė, prevencinė, vertybinių nuostatų ugdymo veikla, siejama su mokyklos tikslais, mokinių mokymosi poreikiais. Pažintinei ir kultūrinei veiklai per mokslo metus skiriama nuo 30 iki 60 pamokų (iki 10 mokymosi dienų). Ji organizuojama pagal 2016-2017 m. m. mokyklos veiklos planą.

# TREČIASIS SKIRSNIS

# MOKYMOSI APLINKOS KŪRIMAS

83. Efektyviam, inovatyviam mokomųjų dalykų dėstymui užtikrinti kiekvienam kabinetui skirta po nešiojamąjį kompiuterį, naudojamos šiuolaikinės mokymo technologijos: spartesnis internetas (10/100 Mb/s), interaktyvioji lenta, anglų kalbos, informacinių technologijų, geografijos, lietuvių kalbos, lenkų kalbos, biologijos ir chemijos ir pradinių klasių kabinetuose įrengti daugialypės terpės projektoriai.

84. Mokyklos įgyjamos ir kuriamos mokymo ir mokymosi priemonės padeda mokiniams įgyti šiuolaikinėje besikeičiančioje visuomenėje būtinų kompetencijų, gebėjimų, nuostatų.

85. Kultūrinė aplinka apima mokyklos puoselėjamas ir kuriamas tradicijas, mokyklos bendruomenės renginius, aplinkotyros, aplinkotvarkos, kraštotyros veiklą ugdant meilę ir pagarbą savo gyvenamajai, gimtajai vietai. Tradiciniai mokyklos renginiai: kalėdinė vakaronė, Velykų rekolekcijos, Šeimos šventė, mokyklos bendruomenės išvykos, Mokyklos globėjo iškilmės, lenkų kalbos konkursas „Lenkų kalbos diktantas“, valstybinių švenčių minėjimai.

86. Mokyklos vadovas ir visa bendruomenė atsako už atviros, ramios, kūrybingos mokinių ir mokytojų mokymuisi palankios kultūros kūrimą ir palaikymą mokykloje.

87. Mokytojų tarybos pritarimu 10 proc. kiekvieno dalyko pamokų per mokslo metus organizuojamos ne mokykloje (muziejuje, teatre, bibliotekoje, gamtoje, bažnyčioje, valstybinėse institucijose ir pan.).

88. Mokyklos vadovas bendradarbiauja su Trakų rajono savivaldybės administracija mokymosi aplinkos turtinimo klausimais.

**KETVIRTASIS SKIRSNIS**

**MOKINIO INDIVIDUALAUS UGDYMO PLANO SUDARYMAS**

89. Mokinio individualus ugdymo planas – tai kartu su mokiniu sudaromas jo gebėjimams ir mokymosi poreikiams pritaikytas mokymosi planas. Individualiu ugdymo planu siekiama padėti mokiniui planuoti, kaip pagal savo galias pasiekti aukštesnius ugdymo(si) pasiekimus, ugdyti(s) asmeninę atsakomybę, gebėjimus, įgyvendinti išsikeltus tikslus.

90. Mokinio, kuris mokosi pagal pagrindinio ugdymo programą, individualus ugdymo planas rengiamas ir įgyvendinamas, bendradarbiaujant mokytojams, mokiniams, mokinių tėvams (globėjams, rūpintojams) ir mokyklos vadovui ar mokyklos vadovo pavaduotojui ugdymui, švietimo pagalbos specialistams. Sudarant individualų ugdymo planą, atsižvelgiama į mokykloje turimą informaciją apie mokinį ir jo mokymosi pasiekimus. Individualus ugdymo planas yra aiškus ir suprantamas mokiniui ir jo tėvams (globėjams, rūpintojams). Mokinio individualiame ugdymo plane numatomi mokymosi uždaviniai, apibrėžti sėkmės kriterijai, numatyti mokinio indėlis į mokymąsi, reikiamą mokymosi pagalbą. Mokinių individualūs ugdymo planai mokykloje nuolat peržiūrimi ir, jeigu reikia, koreguojami.

**PENKTASIS SKIRSNIS**

**SVEIKATA IR GEROVĖ MOKYKLOJE**

91. Mokykla, įgyvendindama pradinio ir pagrindinio ugdymo programas:

91.1. vadovaujasi Lietuvos higienos norma HN 21:2011 „Mokykla, vykdanti bendrojo ugdymo programas. Bendrieji sveikatos ir saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2011. Mokykla, vykdanti bendrojo ugdymo programas. Bendrieji sveikatos saugos reikalavimai“ (toliau – Higienos norma);

91.2. sudaro sąlygas mokiniui mokytis pagarba vienas kitam tarp mokinių, mokinių ir mokytojų, kitų mokyklos darbuotojų grįstoje, psichologiškai, dvasiškai ir fiziškai sveikoje ir saugioje aplinkoje, laiku pastebi ir nedelsdama sustabdo patyčių ir smurto apraiškas, užtikrina higienos reikalavimų neviršijantį mokymosi krūvį;

91.3. sudaro sąlygas mokiniui ugdytis bendrąsias kompetencijas, aktyviai veikti, tyrinėti, bendrauti ir bendradarbiauti įvairiose veiklose ir fizinėse bei virtualiose aplinkose, dalį formaliojo ir neformaliojo švietimo veiklų organizuodama už mokyklos ribų (gamtoje, muziejuose, įvairiose įstaigose ir pan.).

92. Į mokyklos ugdymo turinį integruojama Sveikatos ugdymo bendroji programa, patvirtinta Lietuvos Respublikos švietimo ir mokslo ministro 2012 m. rugpjūčio 31 d. įsakymu Nr. V-1290 „Dėl sveikatos ugdymo bendrosios programos patvirtinimo“, ir priimtas sprendimas integruoti į kitų dalykų turinį, įgyvendinti per neformaliojo švietimo veiklas. 1 ir 3 klasėse skiriamos 3 kūno kultūros pamokos, 5-10 klasėse – dvi kūno kūno kultūros pamokos ir 4 val. sporto užsiėmimams iš neformaliojo švietimo valandų. Mokykla planuoja ir organizuoja kryptingus sveikos gyvensenos, sveikatos saugojimo ir stiprinimo renginius: sporto šventes, šeimų sporto dienas, šokių būrelius pradinėse ir vyresnėse klasėse. Mokyklos renginiuose dalyvauja apie 95 proc. mokinių.

93. Mokykloje sudaromos sąlygos mokiniui kasdien turėti fiziškai aktyvią pertrauką tarp pamokų, ne trumpesnę kaip 25 min.

**ŠEŠTASIS SKIRSNIS**

**UGDYMO DIFERENCIJAVIMAS**

94. Ugdymo diferencijavimo tikslas – sudaryti sąlygas kiekvienam mokiniui sėkmingiau mokytis.

95. Diferencijavimas taikomas:

95.1. mokiniui individualiai: nustatant mokymosi poreikius ir sistemingai (kas trimestrą) įvertinant mokymosi kliūtis;

95.2. mokinių grupei: parenkant veiklos, turinio mokymosi tempą pagal poreikius ir gebėjimus;

95.3. įgyvendinant projektinius darbus;

95.4. pasiekimų skirtumams mažinti, gabumams plėtoti, pritaikant įvairias mokymosi strategijas;

95.5. tam tikroms veikloms atlikti (projektiniai, tiriamieji mokinių darbai, darbo grupės darbai), sudarant mišrias arba panašių polinkių, interesų mokinių grupes.

**SEPTINTASIS SKIRSNIS**

**MOKYMOSI PASIEKIMŲ GERINIMAS IR MOKYMOSI PAGALBOS TEIKIMAS**

96. Mokinių pasiekimai mokykloje stebimi ir analizuojami, laiku identifikuojami kylantys mokymosi sunkumai. Apie atsiradusius mokymosi sunkumus informuojami mokinio tėvai (globėjai, rūpintojai), Trakų švietimo pagalbos tarnybos specialistai ir kartu tariamasi dėl mokymosi pagalbos suteikimo.

97. Mokymosi pagalbos teikimo dažnumas ir intensyvumas priklauso nuo jos poreikio mokiniui. Pagalba mokiniui suteikiama pastebėjus, kad jam nesiseka pasiekti bendrosiose programose numatytų konkretaus dalyko pasiekimų, po nepatenkinamo kontrolinio darbo įvertinimo, po ligos ir pan.

98. Mokymosi pagalbos organizavimas aprėpia ne tik priimamus sprendimus, bet ir panaudotų priemonių poveikio analizę. 2016 m. rugsėjo 1 d. direktoriaus įsakymu Nr. 1.3-69 V už mokymosi pagalbos organizavimą paskirta anglų kalbos mokytoja Edita Rumbutė, turinti socialinio pedagogo kvalifikaciją, už mokymosi pasiekimų gerinimą – direktoriaus pavaduotoja ugdymui Irena Stefanovič.

99. Sudaromos galimybės mokytojams 5 dienas per mokslo metus tobulinti profesines žinias, ypač dalykines kompetencijas ir gebėjimus.

100. Mokymosi pagalbą mokiniui pirmiausia suteikia jį mokantis mokytojas, atsižvelgdamas į esamus mokinių pasiekimus, nacionalinių ir tarptautinių mokinių pasiekimų tyrimų duomenis ir į grįžtamąją informaciją iš IQES online Lietuva sistemos, pritaikydamas tinkamas mokymo(si) užduotis, metodikas.

101. Mokymosi pagalba mokykloje teikiama:

101.1. skiriant trumpalaikes ar ilgalaikes konsultacijas. Mokymosi pagalba gali būti skiriama individualiai arba sudarant mokinių, kuriems reikia panašaus pobūdžio pagalbos, grupes, atsižvelgiant į turimas lėšas;

101.2. organizuojant pačių mokinių pagalbą kitiems mokiniams;

101.3. pirmiausia tiems mokiniams, kurių pasiekimai žemi arba aukščiausi;

101.4. sudarant sąlygas mokykloje atlikti namų darbų užduotis;

102. Siekiant pagerinti mokinių pažangą ir pasiekimus, į vaiko ugdymo procesą įtraukiami mokinio tėvai (globėjai, rūpintojai) sprendžiant vaikų ugdymosi problemas ir teikiant įvairią mokymosi pagalbą, supažindinant per auklėjamąsias valandėles su darbo ir profesijų pasauliu, organizuojant mokyklos šventes, priimant sprendimus dėl ugdymo proceso organizavimo.

**AŠTUNTASIS SKIRSNIS**

**MOKYKLOS IR MOKINIŲ TĖVŲ (GLOBĖJŲ, RŪPINTOJŲ) BENDRADARBIAVIMAS**

103. Mokinių tėvai (globėjai, rūpintojai) kartu su mokytojais ir mokiniais dalyvauja planuojant, įgyvendinant ugdymo procesą, aptariant mokinių pasiekimus ir pažangą, priimant sprendimus dėl mokyklos priemonių ugdymo(si) kokybei gerinti, rengiant rudeninę ir pavasarinę talkas, ieškant rėmėjų, rengiant Kalėdų, Velykų, Mokyklos globėjo, Šeimos šventes ir Kaziuko mugę, organizuojant vasaros stovyklas, gerinant mokyklos materialinę bazę.

104. Mokykla užtikrina, kad mokytojai ir mokinių tėvai (globėjai, rūpintojai) informacija apie mokinių mokymąsi, pasiekimus ir pažangą, mokymosi poreikius ir motyvaciją, iškilusius sunkumus laiku keistųsi per elektroninį dienyną. Tėvai (globėjai, rūpintojai) turi padėti mokyklai spręsti problemas, susijusias su vaiko mokymosi pasiekimų gerinimu.

105. Mokykla, įgyvendinanti ikimokyklinio, priešmokyklinio, pradinio ir pagrindinio ugdymo programas, konsultuoja ir skatina mokinių tėvus:

105.1. sukurti mokiniams tinkamą edukacinę aplinką namuose;

105.2. savo pagrįstais lūkesčiais motyvuoti vaiką mokytis;

105.3. padėti vaikams mokytis namuose;

105.4. sudaryti galimybes vaikams dalyvauti neformaliojo švietimo veiklose, išsakyti mokyklos tobulinimo lūkesčius.

**DEVINTASIS SKIRSNIS**

**DALYKŲ MOKYMO INTENSYVINIMAS**

106. Mokykla, intensyvindama dalykų mokymą, per dieną lenkų, lietuvių kalboms bei matematikai mokyti skiria dvi vieną po kitos vykstančias pamokas, taip sudarant sąlygas organizuoti rašto darbus, bandomuosius testus, projektinius darbus ir pan.

**DEŠIMTASIS SKIRSNIS**

**UGDYMO TURINIO INTEGRAVIMAS**

107. Mokyklos mokytojų tarybos 2016-06-17 protokolo Nr. 1.6-4 nutarimu, siekiant mažinti mokymosi krūvius ir priartinti mokymąsi prie gyvenimo aktualijų, priimti sprendimai dėl dalykų, kurių ugdymo turinys yra priskiriamas tai pačiai ugdymo sričiai, integravimo. Prevencinės programos, etninės kultūros programa integruojamos į ugdymo turinį (2 priedas):

107.1. prevencinės programos (Bendrųjų kompetencijų ir gyvenimo įgūdžių ugdymo, Mokinių mokėjimo mokytis, Komunikavimo, Darnaus vystymosi, Kultūrinio sąmoningumo, Sveikatos ir gyvenimo įgūdžių integruojamųjų programų pagrindai, Saugaus eismo, Alkoholio, tabako ir kitų psichiką veikiančių medžiagų prevencijos) integruojamos į dorinio, gamtamokslinio, socialinio, meninio bei kalbų ugdymo programas ir auklėjamąją veiklą;

107.2. civilinė sauga integruojama į auklėjamąją veiklą;

107.3. dalykų mokytojai planuoja informacinių technologijų integravimą į dalykus. Kiekvienas mokytojas 20 procentų savo pamokų organizuos integruotai su informacinių technologijų dalyku. Integravimo galimybės nurodomos ilgalaikiuose planuose;

107.4. rengimo šeimai ir lytiškumo ugdymo programa integruojama į biologijos, dorinio ugdymo dalykus ir auklėjamąją veiklą;

107.5. etninės kultūros bendroji programa integruojama į lietuvių kalbos pamokas.

108. Integruojamųjų dalykų turinys numatomas rengiamuose ilgalaikiuose dalykų planuose.

109. Mokykla analizuoja mokinių pasiekimus ir pažangą mokantis pasirinktu būdu įgyvendinamą integruojamąją programą ir priima sprendimus dėl įgyvendinimo kokybės gerinimo ar tolesnio turinio integravimo, taip pat stebi, kaip ugdymo procese įgyvendinamas ugdymo turinio integravimas, kaip mokiniams sekasi pasiekti dalykų bendrosiose programose numatytus rezultatus, ir priima sprendimus dėl tolesnio mokymo organizavimo būdo.

110. Ugdymas karjerai organizuojamas vadovaujantis Profesinio orientavimo vykdymo tvarkos aprašu, patvirtintu Lietuvos Respublikos Švietimo ir mokslo ministro ir Lietuvos Respublikos Socialinės apsaugos ir darbo ministro 2012 m. liepos 4 d. įsakymu Nr. V-1090/A1-314 bei Profesinio orientavimo vykdymo tvarkos aprašu, patvirtintu Trakų r. Senųjų Trakų Andžejaus Stelmachovskio pagrindinės mokyklos direktoriaus 2012 m. rugpjūčio 31 d. įsakymu Nr. 1.3-101 V. Ugdymo karjerai programa įgyvendinama kaip neformaliojo mokinių švietimo veiklų dalis, skiriant 1 valandą ir integruojamas į atskirų dalykų bendrąsias programas, auklėjamąsias valandėles ir organizuojamus renginius.

**VIENUOLIKTASIS SKIRSNIS**

**MOKINIŲ PAŽANGOS IR PASIEKIMŲ VERTINIMAS**

111. Vertinant mokinių pažangą ir pasiekimus ugdymo procese vadovaujamasi Bendrosiomis programomis ir mokyklos Mokinių pažangos ir pasiekimų vertinimo tvarkos aprašu, patvirtintu 2013 m. birželio 25 d. direktoriaus įsakymu Nr. 1.3-100 V.

112. Pasiekimų įvertinimo objektyvumo klausimus reglamentuoja Trakų r. Senųjų Trakų Andžejaus Stelmachovskio pagrindinės mokyklos Mokinių, jų tėvų prašymų dėl pasiekimų įvertinimo objektyvumo nagrinėjimo tvarkos aprašas (5 priedas).

113. Tėvų informavimas apie mokinių pasiekimus organizuojamas pagal Trakų r. Senųjų Trakų Andžejaus Stelmachovskio pagrindinės mokyklos Mokinių pažangos ir pasiekimų vertinimo tvarkos aprašą, patvirtintą 2013 m. birželio 25 d. direktoriaus įsakymu Nr. 1.3-100 V (6 priedas).

114. Mokinių, besimokančių pagal pagrindinio ugdymo programą, pažanga ir pasiekimai vertinami pagal Bendrosiose programose aprašytus pasiekimus taikant 10 balų vertinimo sistemą.

115. Dorinio ugdymo (tikybos) ir žmogaus saugos mokymosi pasiekimai trimestro pabaigoje įvertinami įrašu „įskaityta“ arba „neįskaityta“. Įrašas „atleista“ įrašomas, jeigu mokinys yra atleistas pagal gydytojo rekomendaciją ir mokyklos vadovo įsakymą.

**DVYLIKTASIS SKIRSNIS**

**MOKINIŲ MOKYMOSI KRŪVIO REGULIAVIMAS**

116. Mokyklos direktorius tvirtina mokymosi krūvio optimizavimo priemonių planą (7 priedas).

121. Mokyklos direktoriaus pavaduotojas ugdymui:

121.1. organizuoja ir vykdo mokinių mokymosi krūvio bei mokiniams skiriamų namų darbų stebėseną ir kontrolę;

121.2. organizuoja mokytojų bendradarbiavimą sprendžiant mokinių mokymosi krūvio optimizavimo klausimus;

121.3. užtikrina, kad mokiniams per dieną nebūtų skiriamas daugiau kaip vienas kontrolinis darbas. Apie kontrolinį darbą mokinius būtina informuoti ne vėliau kaip prieš savaitę. Kontroliniai darbai neskiriami po atostogų ar šventinių dienų.

122. Per dieną negali būti daugiau kaip 7 pamokos.

**TRYLIKTASIS SKIRSNIS**

**NEFORMALIOJO VAIKŲ ŠVIETIMO ORGANIZAVIMAS MOKYKLOJE**

123. Neformalusis vaikų švietimas mokykloje organizuojamas vadovaujantis Trakų r. Senųjų Trakų Andžejaus Stelmachovskio pagrindinės mokyklos Neformaliojo švietimo organizavimo tvarkos aprašu (3 priedas).

124. Neformaliojo vaikų švietimo veikla yra skirta mokinių meninėms, socialinėms, edukacinėms, kalbinėms, sportinėms kompetencijoms ugdyti. Šią veiklą mokiniai renkasi laisvai, ji įgyvendinama realizuojant:

124.1. neformaliojo švietimo programas, finansuojamas mokinio krepšelio lėšomis;

124.2. socialinę, projektinę veiklą.

125. Neformaliajam švietimui 5–10 klasėse skiriamos 455 valandos per metus (13 valandų per savaitę).

**Siūlomos 2016-2017 m. m. neformaliojo švietimo programos:**

|  |  |  |  |  |
| --- | --- | --- | --- | --- |
| **Eil. Nr.** | **Būrelio pavadinimas** | **Valandų sk.** | **Klasė** | **Mokytojo****v. pavardė** |
| 1. | Dainų ir šokių ansamblis „Tęcza“:* Vyresniųjų klasių choras
* Šokių būrelis
 | 21 | 5-10 | L. Kieras |
| 2.  | Tinklinis | 1 | 5-10 | R. Masalis  |
| 3. | Lenkų kalbos raiškiojo skaitymo būrelis | 1 | 5-10 | I. Orlova |
| 4.  | Lengvoji atletika | 1 | 5-10 | R. Masalis |
| 5. | Matematikos būrelis  | 1 | 7-10 | R. Šuscickaja |
| 6. | Socialinė pedagoginė pagalba vaikams | 1 | 5-10 | E. Rumbutė  |
| 7. | Stalo teniso būrelis | 2 | 5-10 | G. Grinevič |
| 8.  | Žurnalistikos būrelis „Kuriame mokyklos istoriją“ | 1 | 5-10 | E. Rumbutė |
| 9. | Karjeros planavimas | 1 | 5-10 | R. Piotrovski  |
| 10.  | Dailės būrelis „Interjero puošimo detalės“ | 1 | 5-10 | A. Masys |
|  | **Iš viso:** | **13** |  |  |

# KETURIOLIKTASIS SKIRSNIS

# UGDYMO PROCESO ORGANIZAVIMAS MOKYKLOJE, KURIOJE ĮTEISINTAS LENKŲ KALBOS MOKYMAS

126. Mokykloje pagrindinio ugdymo programa vykdoma tokiu būdu:

126.1. lenkų kalbos mokoma pagal gimtosios kalbos programą;

126.2. lietuvių kalbos mokoma pagal lietuvių kalbos programą;

126.3. visų kitų dalykų mokymas vykdomas dvikalbio ugdymo būdu – derinant lenkų kalbą ir lietuvių kalbą ugdymo procese, vadovaujantis Ugdymo lietuvių kalba bendrojo ugdymo ir neformaliojo švietimo mokykloje tvarkos aprašu, patvirtintu Lietuvos Respublikos švietimo ir mokslo ministro 2011 m. spalio 14 d. įsakymu Nr. V-1856.

**PENKIOLIKTASIS SKIRSNIS**

**ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PAGRINDINIO UGDYMO PROGRAMOS DALĮ AR PRADINIO, PAGRINDINIO UGDYMO PROGRAMĄ, UGDYMO ORGANIZAVIMAS**

 127. Mokykla apie atvykusį mokinį, baigusį užsienio valstybės, tarptautinės organizacijos pagrindinio ugdymo programos dalį ar pradinio, pagrindinio ugdymo programą, informuoja Trakų rajono savivaldybės administracijos Švietimo skyrių ir numato jo mokymąsi.

 128. Mokykla, priimdama mokinį, baigusį tarptautinę bendrojo ugdymo programą ar jos dalį, pripažįsta mokinio mokymosi rezultatus ir juos įskaito (pagal pateiktus dokumentus). Mokykla tuo atveju, kai asmuo yra baigęs tarptautinę bendrojo ugdymo programą (pradinio ar pagrindinio ugdymo), tačiau neturi dokumento, įteisinančio mokymosi pasiekimus, nustato jo mokymosi pasiekimų atitiktį mokymosi pasiekimams, numatytiems pradinio ar pagrindinio ugdymo bendrosiose programose.

 129. Mokykla parengia atvykusio mokinio, baigusio tarptautinės bendrojo ugdymo programos dalį ar visą programą, integracijos į mokyklos bendruomenę planą, išanalizuoja, kokia pagalba būtina mokinio sėkmingai adaptacijai, prireikus – mokinio individualų ugdymo planą pagal Bendrąjį ugdymo planą.

**ŠEŠIOLIKTASIS SKIRSNIS**

**MOKINIŲ MOKYMAS NAMIE**

130. Mokiniui, negalinčiam mokytis mokykloje, sudaromos sąlygos mokytis Lietuvos Respublikos švietimo ir mokslo ministro nustatyta tvarka savarankiškai, mokytis namie nuotoliniu būdu arba organizuojant pamokas namie.

131. Suderinus su mokinio tėvais (globėjais, rūpintojais), mokyklos vadovo įsakymu mokinys gali nesimokyti dailės, muzikos, technologijų ir kūno kultūros. Dienyne ir mokinio individualiame ugdymo plane įrašoma „atleista“ prie mokinio nesimokomų dalykų. Dalis pamokų, gydytojo leidimu lankomų papildomai, įrašoma į mokinio individualų ugdymo planą.

**SEPTYNIOLIKTASIS SKIRSNIS**

 **UGDYMO ORGANIZAVIMAS JUNGTINĖSE KLASĖSE**

132. 2016-2017 mokslo metais jungiamos 7 ir 8 klasės. 7 klasėje yra 3 mokiniai, 8 klasėje - 7 mokiniai. 7-8 jungtinių klasių komplektui skiriamos 36 pamokos ir 4 neformaliojo švietimo pamokos.

133. Mokykla stebi ir analizuoja jungtinėse klasėse mokinių daromą pažangą ir, nepasiteisinus numatytam pamokų organizavimui, jį motyvuotai keičia.

**AŠTUONIOLIKTASIS SKIRSNIS**

**UGDYMO SRIČIŲ MOKYMO ORGANIZAVIMAS**

134. Mokykla užtikrina raštingumo, ypač skaitymo gebėjimų, ugdymą per visų dalykų pamokas:

134.1. priimami bendri kalbos ugdymo reikalavimai mokykloje;

134.2. mokytojai užduotis naudoja ir skaitymo gebėjimams, lietuvių ir lenkų kalbai ugdyti; atkreipia mokinių dėmesį į kalbinės raiškos logiškumą, teiginių argumentavimą, nuoseklumą;

134.3. mokytojai skatina mokinius savarankiškai, rišliai ir taisyklingai reikšti mintis žodžiu ir raštu per visų dalykų pamokas.

135. Dorinis ugdymas. Dorinio ugdymo dalyką (katalikų tikybą arba etiką) mokiniui iki 14 metų parenka tėvai (globėjai, rūpintojai), o nuo 14 metų mokinys savarankiškai renkasi vieną dorinio ugdymo dalyką. Siekiant užtikrinti mokymosi tęstinumą ir nuoseklumą, etiką arba tikybą renkamasi dvejiems metams (5–6, 7–8, 9–10 klasėms).

136. Lietuvių kalba ir literatūra.

136.1. lietuvių kalbai ir literatūrai skiriama: 5-9 klasėse – po 5 pamokas, 10 klasėje – 4 pamokas;

136.2. mokykloje rūpinamasi lietuvių kalbos ugdymu: priimtas mokytojų tarybos sprendimas dėl bendrų kalbos ugdymo reikalavimų (įteikti rašto darbus, rašytus ranka, vertinant mokinio pasiekimus per kitas pamokas, atsižvelgiama į lietuvių bei lenkų kalbos vartojimo taisyklingumą).

137. Užsienio kalbos.

137.1. mokykloje mokoma vienos užsienio kalbos - anglų;

137.2. užsienio (anglų) kalbai skiriama po 3 pamokas 5-10 klasėse;

137.3. 10 klasėje organizuojamas anglų kalbos žinių patikrinimas naudojantis centralizuotai parengtais kalbos mokėjimo lygio nustatymo testais (pateikiamais per duomenų perdavimo sistemą „KELTAS“).

138. Matematika.

138.1. Mokinių matematikos mokymosi motyvacijai skatinti naudojamasi Nacionalinio egzaminų centro parengtomis matematinio raštingumo užduotimis.

138.2. Remdamasi standartizuotų testų rezultatais, mokykla numato pagalbą mokiniams (užduotis ir metodus spragoms įveikti), kurių mokymosi pasiekimai žemi.

138.3. Ugdant gabius matematikai vaikus, naudojamasi nacionalinių olimpiadų, konkurso „Kengūra“ užduotimis ir sprendimų rekomendacijomis bei kitais šaltiniais.

138.4. Naudojamasi informacinėmis komunikacinėmis technologijomis ir atvirojo kodo dinaminės matematikos programa „GeoGebra“.

139. Informacinės technologijos.

139.1. Informacinių technologijų pradedama mokyti 5 klasėje. 5 klasėje skiriama 1 pamoka, 7 klasėje skiriama 1 pamoka, 8 klasėje – neskiriama pamokų.

139.2. 10 klasėje informacinių technologijų mokoma pagal Informacinių technologijų bendrąją programą, patvirtintą Lietuvos Respublikos švietimo ir mokslo ministro 2003 m. liepos 19 d. įsakymu Nr. ISAK-1015.

139.3. 9 klasėje informacinių technologijų kursą sudaro privalomoji dalis, 10 klasėje - vienas iš pasirenkamųjų modulių - tinklalapių kūrimo pradmenys.

140. Gamtamokslinis ugdymas.

140.1. Gamtos mokslų mokymasis grindžiamas realiais arba virtualiais gamtamoksliniais gamtos reiškinių, procesų, objektų tyrimais, skiriant dėmesį dinamiškos tikrovės problemoms atpažinti ir spręsti, pirmiausia – lokaliu, vietos aplinkos ir bendruomenės lygmeniu, o įgijus patirties – Lietuvos ir globaliu lygmeniu. Gamtamoksliniai tyrimai atliekami stebint, analizuojant, eksperimentuojant, modeliuojant ar vykdant kitas praktines veiklas. Skatinamas mokinių bendradarbiavimas ir komandinis darbas.

140.2. Eksperimentiniams ir praktiniams įgūdžiams ugdyti skiriama ne mažiau kaip 30–40 procentų dalykui skirtų pamokų per mokslo metus.

140.3. Mokykloje mokymosi aplinka pritaikyta eksperimentiniams ir praktiniams įgūdžiams ugdyti.

141. Socialinis ugdymas.

141.1. Pagal pagrindinio ugdymo programos antrąją dalį mokomasi pilietiškumo pagrindų. Šiai programai skiriama 70 pamokų. 2016-2017 mokslo metais pilietiškumo pagrindams mokyti skiriamos 2 pamokos 10 klasėje.

141.2. 9 klasėje skiriama 1 pamoka ekonomikai ir verslumui.

141.3. Į istorijos, geografijos, pilietiškumo pagrindų dalykų turinį integruojamos Lietuvos ir pasaulio realijos, nacionalinio saugumo ir gynybos pagrindų temos, rizikos veiksnių, grėsmių ir pavojų analizė.

142. Socialinė veikla.

142.1. Socialinė veikla yra privaloma ugdymo proceso dalis. Jai per mokslo metus skiriama nuo 5 iki 20 pamokų (valandų) trukmės veikla, kuri vykdoma rudens ir pavasario talkų, švaros akcijos „Darom“, pilietiškumo akcijų, mokyklos bendruomenės renginių metu ir bendradarbiaujant su Senųjų Trakų seniūnija ir vietos bendruomene (4 priedas).

142.2. Socialinei-pilietinei veiklai skiriama: 5-8 kl. – nuo 5 iki 10 pamokų, 9-10 kl. – nuo 10 iki 20 pamokų per mokslo metus. Mokiniai savo socialinės-pilietinės veiklos įrodymus kaupia patys, naudodami e. aplanką.

143. Kūno kultūra.

143.1. Kūno kultūrai skiriamos 2 valandos per savaitę. Papildomai po 1 val. iš neformaliojo švietimo valandų 5-10 klasių mokiniams skiriama tinklinio, stalo teniso, lengvosios atletikos užsiėmimams.

143.2. Mokykla mokiniams, atleistiems nuo kūno kultūros pamokų dėl sveikatos ir laikinai dėl ligos, siūlo kitą veiklą - stalo žaidimus. Už mokinių, atleistų nuo kūno kultūros pamokų, saugumą atsakingas kūno kultūros mokytojas.

144. Technologijos.

144.1. 9 klasėje iki 2017 m. sausio 1 d. mokinius pradedama mokyti technologijų dalyko pagal privalomą 17 valandų integruoto technologijų kurso programą, po kurios mokiniai pasirenka dizaino ir technologijų programą.

144.2. Technologijų ugdymo turiniui įgyvendinti 5-10 klasės nedalijamos į berniukų ir mergaičių grupes.

145. Žmogaus sauga.

145.1. Žmogaus saugos ugdymas pagrindinio ugdymo programoje organizuojamas vadovaujantis: Saugaus eismo programa bendrojo lavinimo mokyklos 1-8 klasėms, patvirtinta Lietuvos Respublikos švietimo ir mokslo ministro 2006 m. gegužės 26 d. įsakymu Nr. ISAK-1030, Civilinės saugos mokymo programa bendrojo ugdymo mokykloms, patvirtinta Lietuvos Respublikos švietimo ir mokslo ministro 2005 m. spalio 24 d. įsakymu Nr. ISAK-2117, ir Priešgaisrinės saugos mokymo programa bendrojo lavinimo mokykloms, patvirtinta Lietuvos Respublikos švietimo ir mokslo ministro ir Lietuvos Respublikos vidaus reikalų ministro 2003 m. birželio 10 d. įsakymu Nr. ISAK-820/IV-208.

145.2. Žmogaus saugai skiriamos pamokos: 8 kl. - 1 pamoka, 9 kl. – 1 pamoka nuo 2017 m. sausio 1 d.

146. Pagrindinio ugdymo programai įgyvendinti pamokų skaičius 2016-2017 m. m.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Dalykai | 5 kl. |  7- 8 kl. | 6 kl. | Pagrindinio ugdymo programos pirmoji dalis  |  9 kl. |  10 kl. | Pagrindinio ugdymo programas antroji dalis (9-10 kl.) | Pagrindinio ugdymo programa(5-10 kl.)  |
|   |   |  | (5-8 kl.) |   |   |  |
|  |  |  |  |  |  |  |
| Dorinis ugdymas | **1** | **0-1-0** | **1** | **4 (3 t.)** | **1** | **1** | **2** | **6 (5 t.)**  |
|
| Gimtoji kalba | **5** | **0-5-0** | **5** | **20 (15 t.)** | **4** | **4** | **8** | **28 (23 t.)**  |
| Lietuvių kalba | **5** | **0-5-0** | **5** | **20 (15 t.)** | **5** | **4** | **9** | **29 (24 t.)**  |
| Užsienio kalba | **3** | **0-3-0** | **3** | **12 (9 t.)** | **3** | **3** | **6** | **18 (15 t.)**  |
| Matematika | **4** |  **0-4-0** | **4** | **16 (12 t.)** | **3** | **4** | **7** | **23 (19 t.)**  |
| Gamta ir žmogus | **2** | **-** | **2** | **4 (4 t.)** | **-** | **-** | **-** | **4 (4 t.)**  |
| Biologija | **-** | **1-1-0** |  **-** | **3 (2 t.)** | **1** | **2** | **3** | **6 (5 t.)**  |
| Fizika | **-** | **0-1-1** | **-** | **3 (2 t.)** | **2** | **2** | **4** | **7 (6 t.)**  |
| Chemija | **-** | **0-0-2** | **-** | **2 (2 t.)** | **2** | **2** | **4** | **6 (6 t.)** |
| Informacinės technologijos | **1** | **1-0-0** | **1** | **3 (3 t.)** | **1** | **1** | **2** | **5 (5 t.)**  |
| Istorija | **2** | **0-2-0** | **2** | **8 (6 t.)** | **2** | **2** | **4** | **12 (10 t.)**  |
| Pilietiškumo pagrindai | **-** | **-** | **-** | **-** | **-** | **2** | **2** | **2 (2 t.)**  |
| Geografija | **-** | **0-2-0** | **2** | **6 (4 t.)** | **2** | **1** | **3** | **9 (7 t.)** |
| Ekonomika ir verslumas | **-** | **-** | **-** | **-** | **1** | **-** | **1** | **1 (1 t.)** |
| Dailė | **1** | **0-1-0** | **1** | **4 (3 t.)** | **1** | **1** | **2**  | **6 (5 t.)**  |
| Muzika | **1** | **0-1-0** | **1** | **4 (3 t.)** | **1** | **1** | **2**  | **6 (5 t.)** |
| Technologijos | **2** | **1-1-0** | **2** | **7 (6 t.)** | **1/0-1-0** | **3/2 (2 t/1 t)** | **10/9 (8t./7t.)**  |
| Kūno kultūra | **2** | **0-2-0** | **2** | **8 (6 t.)** | **0-2-0** | **4 (2 t.)** | **12 (8 t.)** |
| Žmogaus sauga | **0** | **0-0-1** | **-** | **1 (1 t.)** | **0/1** | **-** | **0/1** | **1/2 (1t./2t.)**  |
| Iš viso:  | **29** | **32-29-33** | **31** | **125** **(96 t.)** | **33** | **33** | **66/66** **(63 t./63 t.)** | **191/191 (159 t./159 t.)** |

Pastaba: t. – tarifikuojamos valandos;

 \*\* - Pamokos mokinių ugdymo poreikiams tenkinti.

**DEVYNIOLIKTASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

147. Mokinio, turinčio specialiųjų ugdymosi poreikių, ugdymą mokykla organizuoja vadovaudamasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“ ir 2015-2016 m. m. bendrojo ugdymo plano nuostatomis, reglamentuojančiomis švietimo programų įgyvendinimą.

148. Mokykloje pagal specialiąją programą ugdomi 4 mokiniai.

|  |  |  |  |
| --- | --- | --- | --- |
| Kl. | Mokinių skaičius | Išvada | Mokymo programa |
| 3 | 1 | Bendrieji mokymosi sutrikimai. | Pritaikyti Bendrąsias programas, išskyrus meninio, dorinio, technologinio ugdymo sričių dalykus, kūno kultūrą. |
| 5 | 1 | Specifiniai mokymosi(skaitymo, rašymo, matematikos) sutrikimai bei mokymosi sunkumai dėl mokymosi ne gimtąja kalba. | Pritaikyti Bendrąsias programas, išskyrus meninio, dorinio, technologinio ugdymo sričių dalykus, kūno kultūrą. |
| 8 | 1 | Specifiniai mokymosi(skaitymo, rašymo, matematikos) sutrikimai. | Pritaikyti Bendrąsias programas, išskyrus kūno kultūros, meninio, darbinio ir dorinio ugdymo dalykus. |
| 10 | 1 | Negalia dėl nežymaus intelekto sutrikimo.  | Individualizuoti bendrąsias programas. |

\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA PRITARTA

Mokytojų tarybos 2016-08-26 Mokyklos tarybos 2016-08-31

posėdžio protokolo Nr. 1.6-5 posėdžio protokolo Nr. 1.5-4

nutarimu nutarimu

SUDERINTA

Trakų r. savivaldybės administracijos

direktoriaus įsakymu

2016-2017 m.m. ugdymo plano

1 priedas

PATVIRTINTA

Trakų r. Senųjų Trakų Andžejaus Stelmachovskio pagrindinės mokyklos direktoriaus 2012 m. rugpjūčio 31 d. įsakymu Nr.1.3-96 V

 **UGDYMO TURINIO PLANAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

 1. Ugdymo turinio planavimo tvarkos aprašas reglamentuoja ugdymo turinio planavimo Trakų r. Senųjų Trakų Andžejaus Stelmachovskio mokykloje principus, formas ir laikotarpius.

 2. Ugdymo turinio planavimo tvarkos aprašu siekiama:

 2.1. įvardinti pagrindinius planavimo principus,

 2.2. nurodyti planavimo formas,

 2.3. apibrėžti planavimo laikotarpius.

 3. Ugdymo turinio planavimo tvarkos apraše naudojamos sąvokos:

 **Ilgalaikis (metų) planas** – tai ugdymo turinio įgyvendinimo gairės, kryptys vieniems mokslo metams, kur dalyko turinys išdėstomas etapais (ciklais, temomis), remiantis dalyko mokymo/mokymosi logika.

 **Trumpalaikis planas** – tai konkretizuota ilgalaikiame plane numatyta veikla, kurioje atsispindi pamokos/pamokų tema, mokymosi uždaviniai, mokymosi veiklos, laukiami rezultatai, vertinimas.

**II SKYRIUS**

**UGDYMO TURINIO PLANAVIMO TVARKA**

 4. Ugdymo turinys planuojamas vadovaujantis naudingumo principu: planuojama prasmingai, kad planas padėtų mokytojui nuosekliau ir sklandžiau pasiekti aukštesnę ugdymo kokybę.

 5. Ugdymo turinio planavimo laikotarpiai:

 5.1. dalykų mokytojai, rengia ilgalaikius ir trumpalaikius planus; ilgalaikius planus derina su direktoriaus pavaduotoja ugdymui;

 5.2. 1-10 klasių ilgalaikiai planai rengiami pagal pradinio ir pagrindinio ugdymo programas, patvirtintas Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 (5, 7 ir 9 klasių lietuvių kalbos ilagalaikiai planai rengiami pagal lietuvių kalbos ir literatūros pagrindinio ugdymo programą, patvirtintą Lietuvos Respublikos švietimo ir mokslo ministro 2016 m. sausio 25 d. įsakymą Nr. V-46);

 5.3. Ilgalaikiai planai rengiami vieneriems mokslo metams paliekant rezervines pamokas;

 5.4 Trumpalaikiai planai rengiami savaitei pradinėse klasėse, pamokų ciklui 5-10 klasėse.

 6. Ilgalaikio plano struktūra:

 6.1. tituliniame lape pateikiama bendra informacija (mokyklos pavadinimas; dalykas; kursas; klasė; mokytojas; pamokų skaičius per savaitę, iš viso). (1 priedas);

 6.2. įvade pristatomi dalyko mokymo:

 6.2.1. tikslai ir uždaviniai (sukonkretinti atsižvelgiant į konkretų kontekstą, patikslinti bendrųjų programų uždaviniai, susiję su bendrosiose programmose aprašytų dalykinių ir esminių kompetencijų ugdymu; orientuoti į mokymosi rezultatą);

 6.2.2. bendrieji integracijos bruožai;

 6.2.3. kiti elementai (vertinimo sistema, mokymo priemonės, papildomos pamokos, išvykos, pastabos arba refleksijos ir kita mokytojui svarbi informacija).

 7. lentelės sudaromos laikantis metodinėse grupėse priimtos ir mokytojų tarybos aprobuotos struktūros.

 8. Įgyvendindamas ilgalaikius planus mokytojas turi teisę daryti pakeitimus (skiria daugiau ar mažiau pamokų nei numatyta) atsižvelgdamas į klasės gebėjimus, patirtį, pasiekimus.

 9. Ugdymo turinys negali būti sukoncentruotas ir išdėstomas greičiau nei numatyta pradinio ir pagrindinio ugdymo programoje arba paliktas kitam koncentrui.

 10. Neformaliojo švietimo (būrelių, projektų) programas rengia užsiėmimų vadovai pagal Neformaliojo švietimo programos rengimo aprašą, patvirtintą mokyklos direktoriaus 2012-08-31 įsakymu Nr. 1.3-96 V.

 11. Ilgalaikių planų, pasirenkamųjų dalykų programų projektai analizuojami metodinėse grupėse iki rugsėjo 8 d.

 12. Ilgalaikius teminius planus, pasirenkamųjų dalykų programas, aprobuotus metodinės grupės pasitarime, metodinių grupių pirmininkai derina su direktoriaus pavaduotojas ugdymui iki rugsėjo 10 d.

 13. Individualizuotas ir pritaikytas programas mokytojai aptaria su Vaiko gerovės komisijos nariais (programos aptariamos Vaiko gerovės komisijos posėdyje ir teikiami direktoriui tvirtinti iki rugsėjo 20 d.

 14. Neformaliojo švietimo programas rengia mokytojai ir būrelių, kolektyvų vadovai, jas derina su direktoriaus pavaduotoju ugdymui ir teikia direktoriui tvirtinti iki rugsėjo 10 d. arba iki einamojo mėnesio 10 d.

 15. Auklėjamuosius planus mokyklos direktorius įsakymu tvirtina iki rugsėjo 10 d.

 16. Trumpalaikiai planai detalizuoja ugdymo turinį atsižvelgiant į klasės specifiką, mokinių gebėjimų lygį bei konkretizuoja ugdymo turinio uždavinius, atskirų kompetencijų formavimą.

 17. Trumpalaikiuose planuose turi būti numatyti mokymosi rezultatai ir vertinimas.

**III SKYRIUS**

**UGDYMO TURINIO PLANAVIMO PRIEŽIŪRA IR KONTROLĖ**

 18.Teminių planų, pasirenkamųjų dalykų ir dalykų modulių programų rengimo procesą ir kokybę prižiūri metodinės grupės pirmininkas.

 19. Ugdymo turinio planavimą ir įgyvendinimą prižiūri ir kontroliuoja direktorius ir direktoriaus pavaduotojas ugdymui.

 20. Už mokyklos ugdymo turinio planavimą ir įgyvendinimą atsako mokyklos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 2016-2017 m. m. ugdymo plano

 Trakų r. Senųjų Trakų Andžejaus Stelmachovskio ugdymo turinio planavimo

 tvarkos aprašo priedas

**TRAKŲ R. SENŲJŲ TRAKŲ ANDŽEJAUS STELMACHOVSKIO PAGRINDINĖ MOKYKLA**

**LIETUVIŲ KALBOS VYRESNIOSIOS MOKYTOJOS**

**.................................................................................................**

**(vardas, pavardė)**

# LIETUVIŲ KALBOS MOKYMO 5 KLASĖJE ILGALAIKIS PLANAS 2016–2017 M. M.

1. Pamokų skaičius:
	1. per savaitę - ...;
	2. per mokslo metus: ....
2. Klasės situacija.
3. Uždaviniai.
4. Metodai
5. Programų integravimas:
	1. *Mokomųjų dalykų integravimas* (ne mažiau kaip 6 valandos per mokslo metus, 2 – per trimestrą – turi atitikti ugdymo plano 5 priede išdėstytą mokomųjų dalykų integraciją):

|  |  |  |  |  |  |
| --- | --- | --- | --- | --- | --- |
| Laikas | Su kuriuo dalyku integruojama? | Klasė | Tema | Su kuriuo mokytoju integruojama? | Valandų skaičius |
|  |  |  |  |  |  |

1. Diferencijavimas ir individualizavimas.
2. Ištekliai.
3. Vertinimas.
4. Mokymo ir mokymosi turinys.

|  |  |
| --- | --- |
| Ugdymo turinys | Pastabos |
| Valandos | Orientacinis kalendorinis laikas (mėnuo, savaitė) | Turinio tematika (pamokų ciklo / etapo pavadinimas,ciklo tematika) | Ugdomi gebėjimai |
| 1 | 2 | 3 | 4 | 5 |
|  |  |  |  | **Mokėjimo mokytis integruojama programa**(privaloma integruoti į visų 1–8 klasių mokomųjų dalykų programas ne mažiau kaip 2 temas per trimestrą, 6 – per mokslo metus |
|  |  |  |  | **Komunikavimo integruojama programa**(privaloma integruoti į 1–4 klasių mokytojų pasirinktų mokomųjų dalykų programas ir5–8 klasių kalbų, informacinių technologijų programas ne mažiau kaip 3 temas per trimestrą, 9 – per mokslo metus) |
|  |  |  |  | **Darnaus vystymosi integruojama programa**(privaloma integruoti į 1–4 klasių mokytojų pasirinktų mokomųjų dalykų programas (ne mažiau kaip 2 temas per trimestrą, 6 – per mokslo metus) |
|  |  |  |  | **Kultūrinio sąmoningumo integruojama programa**(privaloma integruoti į 1–4 klasių mokytojų pasirinktų mokomųjų dalykų programas, 5–8 klasių etikos, tikybos, kalbų, istorijos, muzikos, dailės programas (ne mažiau kaip 2 temas per trimestrą, 6 – per mokslo metus) |
|  |  |  |  | **Gyvenimo įgūdžių integruojama programa**(privaloma integruoti į 1–4 klasių mokytojų pasirinktų mokomųjų dalykų programas, 5–8 klasių etikos, matematikos fizikos, geografijos, technologijų programas ne mažiau kaip 3 temas per trimestrą, 9 – per mokslo metus) |
|  |  |  |  | **Žmogaus saugos integruojama programa** (tik 1–4 klasėse)(privaloma integruoti tik 1–4 klasėse į pasaulio pažinimo, dailės ir technologijų, kūno kultūros programas) |
|  |  |  |  | **Alkoholio, tabako ir kitų psichiką veikiančių medžiagų vartojimo prevencijos integruojama programa**(privaloma integruoti į 1–4 klasių lietuvių kalbos programas (temos per mokslo metus), 5–6 klasių gamtos ir žmogaus programas ( 6 temos per mokslo metus), 7 klasių biologijos programą (6 temos per mokslo metus), 8 klasių chemijos programą (6 temos per mokslo metus) |
|  |  |  |  | **Sveikatos ugdymo integruojama programa**(privaloma integruoti į 1–4 klasių mokytojo pasirinktų mokomųjų dalykų programas, 5–8 klasių etikos, tikybos, kūno kultūros, biologijos, chemijos, technologijų programas ne mažiau kaip 2 temas per trimestrą, 6 – per mokslo metus) |
|  |  |  |  | **Mokinių ugdymo karjerai integruojama programa**(visų dalykų, pagal mokytojo nuožiūrą) |
|  |  |  |  | **Etninės kultūros ugdymo programa**(privaloma integruoti į 1–4 klasių mokytojų pasirinktų mokomųjų dalykų programas (ne mažiau kaip 10 temų per mokslo metus), 5–8 klasių lietuvių kalbos, istorijos, geografijos, technologijų dailės, muzikos programas (ne mažiau kaip 10 mokytojo pasirinktų su mokomuoju dalyku susijusių temų per mokslo metus) |

Parengė ............................... ……………………………….

 (parašas) (vardas, pavardė)

SUDERINTA SUDERINTA

.................................... Direktoriaus pavaduotojas (-a) ugdymui metodinės grupės 201................ protokolo Nr. ........................................................

nutarimu Nr. (parašas, vardas, pavardė, data)

 2016-2017 m. m. ugdymo plano

2 priedas

PATVIRTINTA

Trakų r. Senųjų Trakų Andžejaus Stelmachovskio pagrindinės mokyklos direktoriaus 2012 m. rugpjūčio 31 d. įsakymu Nr. 1.3-96 V

**Prevencinių ir kitų programų integravimo**

**į ugdymo turinį tvarkos aprašas**

**I SKYRIUS**

**BENDROSIOS NUOSTATOS**

 1. Trakų r. Senųjų Trakų Andžejaus Stelmachovskio pagrindinės mokyklos Prevencinių ir kitų programų integravimo į ugdymo turinį tvarkos aprašas nustato prevencinių ir kitų programų integravimo į ugdymo turinį principus ir būdus.

 2. Vadovaudamiesi prevencinių programų planais, mokytojai šių programų temas integruoja į mokomuosius, pasirenkamuosius dalykus, neformalųjį švietimą, socialinę, klasių vadovų organizuojamą veiklą.

**II SKYRIUS**

**Ugdymo turinio planavimas**

 3. Ugdymo turinys planuojamas Bendruosiuose ugdymo planuose nurodytu mokymosi dienų skaičiumi ir remiantis Mokyklos ugdymo plane nurodytu dalyko programai skiriamų valandų (pamokų) skaičiumi.

 4. Mokytojai rengia ilgalaikius planus ir vadovaujasi pradinio ir pagrindinio ugdymo Bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 bei 2011 m. vasario 21 d. Nr. V-269 (5, 7 ir 9 klasių lietuvių kalbos ilagalaikiai planai rengiami pagal lietuvių kalbos ir literatūros pagrindinio ugdymo programą, patvirtintą Lietuvos Respublikos švietimo ir mokslo ministro 2016 m. sausio 25 d. įsakymą Nr. V-46);

 5. Pradedantys dirbti (pirmus 2 metus dirbantys) mokytojai rengia pamokos planus.

 6. Mokytojai rengia individualias, pritaikytas, neformaliojo švietimo, klasės auklėtojo veiklos programas, planus.

 7. Pasirenkamųjų dalykų, dalykų modulių programas (jei nėra Bendrųjų programų) mokytojai rengia ir detalizuoja vadovaudamiesi Lietuvos Respublikos švietimo ir mokslo ministro 2004 m. balandžio 13 d. įsakymu Nr. ISAK-535 „Dėl bendrųjų formaliojo švietimo programų reikalavimų patvirtinimo“.

**III SKYRIUS**

**ugdymo turinio planavimo principai**

 8. Prevencinių programų integravimo į ugdymo turinį principai:

 8.1. **Integralumo principas.** Integruojama į mokomuosius dalykus, projektinę ir popamokinę veiklą;

 8.2. **Prieinamumo principas.** Medžiagos turinys pateikiamas atsižvelgiant į mokinių amžiaus ir gebėjimų ypatumus;

 8.3. **Individualumo principas**. Įgyvendinama atsižvelgiant į vaikų amžių, poreikius, patirtį, brandumą, gebėjimus, vertybinius ir religinius įsitikinimus. Mokinys turi teisę į privatumą ir išskirtinais atvejais gali nedalyvauti veikloje, jei tai jam kelia diskomfortą;

 8.4. **Konstruktyvumo principas.** Atskleidžiamos ne vien problemos, bet skatinama ieškoti konstruktyvių jų sprendimo būdų;

 8.5. **Veiksmingumo principas.** Siekiama geros prevencinio ugdymo kokybės rezultatų vykdant bendrąją prevenciją laiku ir  sistemingai, numatant ir apibrėžiant orientacinius ugdytinių pasiekimus, užtikrinant tinkamą mokytojų kvalifikaciją.

 9. Prevencinių programų integravimo būdai:

 9.1. bendrųjų kompetencijų, sveikatos ir gyvenimo įgūdžių ugdymo – klasių valandėlės, socialinė veikla, ekonomikos ir pilietiškumo pagrindų, chemijos, biologijos, technologijų pamokos;

 9.2. alkoholio, tabako ir  kitų psichiką veikiančių medžiagų vartojimo prevencijos programa – klasių valandėlės, chemijos ir biologijos pamokos;

 9.3. savižudybių prevencija – klasių valandėlės;

 9.4. ŽIV/AIDS prevencija – gamtos mokslų pamokos;

 9.5. prievartos, smurto prevencija – kūno kultūros pamokos, klasių valandėlės;

 9.6. teisės pažeidimų prevencija – pilietiškumo pagrindų pamokos;

 9.7. prekybos žmonėmis prevencija – pilietiškumo pagrindų pamokos;

 9.8. mokinių mokėjimo mokytis – visų mokomųjų dalykų pamokos;

 9.9. komunikavimo – gimtosios (lenkų) kalbos, valstybinės (lietuvių) kalbos, užsienio (anglų) kalbos pamokos;

 9.10. darnaus vystymosi – klasių valandėlės;

 9.11. kultūrinio sąmoningumo – kalbų ir socialinių mokslų pamokos;

 9.12. pasirengimo šeimai ir lytiškumo programa – klasių valandėlės, biologijos, dorinio ugdymo pamokos.

 10. Konkrečias programų temas dalykų mokytojai planuoja teminiuose planuose, klasės auklėtojai – klasės auklėtojų planuose.

**IV SKYRIUS**

**Baigiamosios nuostatos**

11. Ugdymo turinio, integruojamųjų programų planavimą ir įgyvendinimą koordinuoja mokyklos direktoriaus pavaduotojas ugdymui.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2016-2017 m. m. ugdymo plano

3 priedas

PATVIRTINTA

Trakų r. Senųjų Trakų Andžejaus Stelmachovskio pagrindinės

mokyklos direktoriaus 2012 m. rugpjūčio 31 d. įsakymu Nr.1.3-96 V

**NEFORMALIOJO ŠVIETIMO ORGANIZAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

 1. Neformalusis vaikų švietimas įgyvendinamas pagal Neformaliojo vaikų švietimo koncepciją, patvirtintą Lietuvos Respublikos švietimo ir mokslo ministro 2005 m. gruodžio 30 d. įsakymu Nr. ISAK-2695.

 2. Neformalusis švietimas organizuojamas atsižvelgiant į mokinių pasirinkimą, mokyklos tradicijas, masiškumą, galimybes.

**II SKYRIUS**

**NEFORMALIOJO ŠVIETIMO TIKSLAI IR UŽDAVINIAI**

3. Neformaliojo vaikų švietimo tikslas yra per kompetencijų ugdymą formuoti asmenį, sugebantį tapti aktyviu visuomenės nariu, sėkmingai veikti visuomenėje, padėti tenkinti pažinimo, lavinimosi ir saviraiškos poreikius.

4. Neformaliojo vaikų švietimo uždaviniai:

* 1. Ugdyti ir plėtoti vaikų kompetencijas per saviraiškos poreikio tenkinimą;

4.2. Ugdyti pilietiškumą, tautiškumą, demokratišką požiūrį į pasaulėžiūrų, įsitikinimų ir gyvenimo būdų įvairovę;

4.3. Lavinti gebėjimą kritiškai mąstyti, rinktis ir orientuotis dinamiškoje visuomenėje;

4.4. Spręsti socialinės integracijos problemas: mažiau galimybių turinčių, ypatingų poreikių (itin gabių ir talentingų) vaikų, socialinės adaptacijos problemų turinčių vaikų integravimas į visuomeninį gyvenimą.

**III SKYRIUS**

**NEFORMALIOJO ŠVIETIMO ORGANIZAVIMO KRITERIJAI**

5. Skirstant neformaliojo švietimo valandas atsižvelgiama į šiuos kriterijus:

5.1. mokinių poreikius ir polinkius;

5.2. mokytojų sugebėjimą organizuoti popamokinę veiklą;

5.3. bendrojo lavinimo mokyklų bendrųjų ugdymo planų reikalavimus;

5.4. mokinių krepšeliui skirtas lėšas;

5.5. mokyklos ugdymo planą, skiriamų valandų skaičių.

**IV SKYRIUS**

**NEFORMALIOJO ŠVIETIMO ORGANIZAVIMAS**

 6. Neformaliojo švietimo paklausa kitiems mokslo metams tiriama balandžio–gegužės mėnesiais:

 6.1. mokiniai išreiškia pageidavimus, kokius būrelius norėtų lankyti ateinančiais mokslo metais;

 6.2. mokytojai siūlo neformaliojo švietimo programas;

 6.3. mokyklos administracija sudaro būrelių sąrašą pagal išsakytus pageidavimus;

 6.4. neformaliojo švietimo būrelių pasirinkimas vyksta: pradinių klasių ir 5 klasių mokiniams - iki gegužės 30 d., 6-10 klasių mokiniams - iki birželio 2 d.;

 6.5. mokytojų taryba ir mokyklos taryba atsižvelgdamos į tradicijas, finansines galimybes priima sprendimą dėl neformaliojo švietimo grupių ateinantiems mokslo metams sąrašo sudarymo ir supažindina tėvus per tėvų susirinkimą.

 7. Neformaliojo švietimo grupių vadovai pateikia mokyklos administracijai mokinių sąrašus ir programas iki rugsėjo 10 d.

 7.1. neformaliojo švietimo grupę sudaro mažiausiai 5 mokiniai;

 7.2. į sporto būrelius mokiniai atrenkami pagal gydytojo pažymas;

 7.3. mokytojas turi galimybę per mokslo metus suburti neformaliojo švietimo grupę, jei yra laisvų valandų, tik ne vėliau kaip iki kovo mėnesio.

 8. Neformaliojo švietimo grupės darbą pradeda nuo rugsėjo 10 d. Grupė gali pradėti veikti ir kitu laiku, nuo tos dienos, kai patvirtinama direktoriaus įsakymu parengta neformaliojo švietimo grupės programa.

 9. Neformaliojo švietimo veiklos pristatymas ir įvertinimas vyksta gegužės–birželio mėnesiais.

10. Neformaliojo vaikų švietimo programos vykdomos ir mokinių rudens, žiemos bei pavasario atostogų metu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2016-2017 m. m. ugdymo plano

4 priedas

 PATVIRTINTA

Trakų r. Senųjų Trakų Andžejaus Stelmachovskio pagrindinės mokyklos direktoriaus 2012 m. rugpjūčio 31 d. įsakymu Nr.1.3-96 V

**2016-2017 M. M. MOKINIŲ SOCIALINĖS VEIKLOS PLANAS**

|  |  |  |  |
| --- | --- | --- | --- |
| **Eil. Nr.** | **Tikslas**  | **Veiklos rūšis**  | **Laikas**  |
| 1 | Mokinių socialinių ryšių kūrimas ir stiprinimas klasėse, mokyklos bendruomenėje ir už jos ribų. | 1.1. Klasių savivaldos organizavimas - klasės valandėlės;1.2. Mokinių tarybos veiklos planavimas;1.3. Dalyvavimas mokyklos aplinkos tvarkymo akcijose;1.4. Senųjų Trakų aplinkos tvarkymo akcijos organizavimas ir dalyvavimas (kapinių, bažnyčios teritorijos tvarkymas);1.5. Akcija „Be patyčių“.;1.6. Dalyvavimas tarpmokykliniuose ir tarptautiniuose projektuose. | RugsėjisRugsėjis Spalis, balandisSpalisKovasPer metus |
| 2 | Pilietiškumo bei atsakingo dalyvavimo gebėjimų ugdymas. | 2.1. Kultūriniai renginiai mokyklos, kaimo bendruomenės nariams:2.1.1. valstybinių švenčių minėjimai;2.1.2. Senelių popietė;2.1.3. Užgavėnės;2.1.4. Kaziuko mugė;2.2. Labdaros, socialinės paramos ir kt. akcijos:2.2.1. švaros akcija „Darom“;2.2.2. akcija „Lesinkime paukštelius“.2.3. Dalyvavimas vietos bendruomenės organizacijų veikloje:2.3.1. dalyvavimas Lenkų sąjungos organizuojamose Trakų žemės žiemos, vasaros spartakiadose; 2.3.2. dalyvavimas Lenkų sąjungos organizuojamame dainų ir šokių festivalyje „Skambėk, lenkų daina“. | Sausis Vasaris KovasGruodis BalandisGruodis, birželisGegužė  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2016-2017 m. m. ugdymo plano

5 priedas

PATVIRTINTA

Trakų r. Senųjų Trakų Andžejaus Stelmachovskio pagrindinės mokyklos direktoriaus 2012 m. rugpjūčio 31 d. įsakymu Nr.1.3-96 V

**MOKINIŲ, JŲ TĖVŲ PRAŠYMŲ DĖL PASIEKIMŲ ĮVERTINIMO OBJEKTYVUMO**

**NAGRINĖJIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Mokinių, jų tėvų (globėjų, rūpintojų) prašymų dėl pasiekimų įvertinimo objektyvumo nagrinėjimo tvarkos aprašas reglamentuoja ginčo sprendimo tvarką tarp mokinio ir mokytojo dėl pasiekimų įvertinimo.

2. Mokinys, nepatenkintas gautu įvertinimu, pirmiausia informuoja dalyką dėstantį mokytoją.

3. Neišsprendus problemos, mokinys informuoja klasės vadovą.

4. Klasės vadovas primena mokiniui, jo tėvams (globėjams, rūpintojams) prašymų dėl pasiekimų įvertinimo objektyvumo priėmimo ir nagrinėjimo tvarką.

**II SKYRIUS**

**PRAŠYMŲ PRIĖMIMO TVARKA**

5. Prašymus mokyklos direktoriui dėl atsiskaitomųjų, savarankiškų, kontrolinių darbų, testų įvertinimo objektyvumo tėvai ar mokiniai pateikia ne vėliau kaip per 5 darbo dienas po rezultatų pateikimo dienos; prašymus dėl trimestro, metinių pasiekimų įvertinimo objektyvumo tėvai ar mokiniai pateikia mokyklos direktoriui – iki einamojo mokytojų tarybos posėdžio.

6. Mokyklos direktorius sudaro komisiją, į kurią įeina direktoriaus pavaduotojas ugdymui, kitas to dalyko mokytojas, klasės vadovas.

7. Komisija sudaro atsiskaitomąjį darbą pagal mokyklos Mokinių pažangos ir pasiekimų vertinimo tvarkos aprašo, patvirtinto Trakų r. Senųjų Trakų pagrindinės mokyklos direktoriaus 2013 m. birželio 25 d. įsakymu Nr. 1.3-100 V, rekomendacijas, suderina su pavaduotoju ugdymui.

8. Komisijos nariai, dalyvaujant mokiniui ar jo tėvams, tikrina ir įvertina mokinio darbą vadovaudamiesi mokyklos Mokinių pažangos ir pasiekimų vertinimo tvarkos aprašu, patvirtintu Trakų r. Senųjų Trakų pagrindinės mokyklos direktoriaus 2013 m. birželio 25 d. įsakymu Nr. 1.3-100 V.

9. Jei mokinio darbas įvertintas aukštesniu pažymiu, dienyne daromas taisymas.

**III SKYRIUS**

 **BAIGIAMOSIOS NUOSTATOS**

 10. Komisijoje negali dalyvauti mokytojas, kurio dalyko pasiekimo įvertinimas yra nagrinėjamas.

11. Užduotis komisija vertina balais. Gautas balas yra galutinis įvertinimas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2016-2017 m.m. ugdymo plano

6 priedas

PATVIRTINTA

Trakų r. Senųjų Trakų Andžejaus Stelmachovskio pagrindinės mokyklos direktoriaus 2013 m. birželio 25 d. įsakymu Nr.1.3-100V

**MOKINIŲ PAŽANGOS IR PASIEKIMŲ VERTINIMO TVARKOS**

**APRAŠAS**

**I SKYRIUS**

**BENDROSIOS NUOSTATOS**

1. Trakų r. Senųjų Trakų Andžejaus Stelmachovskio pagrindinės mokyklos mokinių pažangos ir pasiekimų vertinimo tvarkos aprašas (toliau – Tvarkos aprašas) reglamentuoja mokinių mokymosi pažangos ir pasiekimų vertinimą, įsivertinimą, kontrolinių darbų krūvį ir tvarką, tėvų (globėjų, rūpintojų) apie mokinių mokymosi sėkmingumą ir pažangą informavimą.

2. Tvarkos apraše aptariami vertinimo tikslai ir uždaviniai, nuostatos ir principai, vertinimas ugdymo procese ir baigus programą.

3. Tvarkos aprašas parengtas vadovaujantis:

3.1. Bendrosiomis programomis;

3.2. Nuosekliojo mokymosi pagal bendrojo ugdymo programos tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK–556 (Lietuvos Respublikos švietimo ir mokslo ministro 2012 m. gegužės 8 d. įsakymo Nr. V-766 redakcija);

3.3. Bendraisiais ugdymo planais;

3.4. Lietuvos higienos norma HN 21:2010 „Bendrojo lavinimo mokykla. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2010 m. sausio 22 d. įsakymu Nr. V-60;

3.5. Mokyklos administracijos, mokytojų, mokinių ir jų tėvų (globėjų, rūpintojų) susitarimais.

4. Tvarkos apraše vartojamos sąvokos:

4.1. vertinimas – nuolatinis informacijos apie mokinių mokymosi pažangą ir pasiekimus kaupimo, interpretavimo ir apibendrinimo procesas;

4.2. įvertinimas – vertinimo proceso rezultatas, konkretus sprendimas apie mokinio pasiekimus ir padarytą pažangą;

4.3. įsivertinimas (refleksija) - paties mokinio daromi sprendimai apie daromą pažangą bei pasiekimus;

4.4. vertinimo informacija – įvairiais būdais iš įvairių šaltinių surinkta informacija apie mokinio mokymosi patirtį, jo daromą pažangą ir pasiekimus (žinias ir supratimą, gebėjimus, nuostatas);

4.5. individualios pažangos (idiografinis) vertinimas – vertinimo principas, pagal kurį lyginant dabartinius mokinio pasiekimus su ankstesniaisiais stebima ir vertinama daroma pažanga;

4.6. kaupiamasis vertinimas – tai informacijos apie mokinio mokymosi pažangą ir pasiekimus kaupimas taškais ar susitartais simboliais;

4.7. sudėtinis pažymys – tai sudėtinis įvairių mokinio veiklų, pastangų, pasiekimų suminis balas, kurio kriterijus pritaiko visi atitinkamo dalyko mokytojai, vertinantys mokinių pasiekimus 10 balų vertinimo sistemos pažymiais;

4.8. signalinis trimestro įvertinimas – kartą per trimestrą iš esamų pažymių vedamas aritmetinis vidurkis, leidžiantis mokiniui įsivertinti esamą situaciją;

4.9. darbų aplankas – kaupiami mokinių darbai raštu.

5. Atsižvelgiant į vertinimo tikslus, taikomi šie vertinimo tipai:

5.1. diagnostinis vertinimas – vertinimas, kuriuo naudojamasi siekiant išsiaiškinti mokinio mokymosi pasiekimus ir padarytą pažangą, baigus temą ar kurso dalį, kad būtų galima numatyti

tolesnio mokymosi galimybes, įveikiant sunkumus;

5.2. formuojamasis vertinimas – nuolatinis vertinimas ugdymo procese, kuriuo siekiama operatyviai suteikti detalią informaciją apie tolesnio mokinio mokymosi bei tobulėjimo galimybes, numatant mokymosi perspektyvą, pastiprinant daromą pažangą, Formuojamasis vertinimas skatina mokinius analizuoti esamus pasiekimus ir mokymosi spragas, stiprina motyvaciją, sudaro galimybes mokiniams ir mokytojams geranoriškai bendradarbiauti;

5.3. apibendrinamasis vertinimas – vertinimas, kuris naudojamas baigus programą, kursą, modulį. Jo rezultatai formaliai patvirtina mokinio pasiekimus ugdymo programos pabaigoje;

5.4. norminis vertinimas – vertinimas, kuris sudaro galimybes palyginti mokinių pasiekimus, taikomas per egzaminus;

5.5. kriterinis vertinimas – vertinimas, kurio pagrindas yra tam tikri kriterijai (pasiekimų lygiai), su kuriais lyginami mokinio pasiekimai.

**II SKYRIUS**

**VERTINIMO TIKSLAI IR UŽDAVINIAI**

6. Vertinimo tikslai:

6.1. padėti mokiniui mokytis ir bręsti kaip asmenybei;

6.2. stiprinti mokinių mokymosi motyvaciją ir pasiekimų rezultatų pažangą;

6.3. diagnozuoti mokinio pažangą bei pasiekimus;

6.4. pateikti informaciją apie mokinio mokymosi patirtį, pažangą ir pasiekimus;

6.5. nustatyti mokinio, mokytojo, mokyklos darbo sėkmę.

7. Vertinimo uždaviniai:

7.1. padėti mokiniui pažinti save, suprasti savo stipriąsias ir tobulintinas puses;

7.2. padėti mokytojui įžvelgti mokinio mokymosi galimybes, nustatyti problemas ir spragas;

7.3. diferencijuoti ir individualizuoti darbą;

7.4. koreguoti ugdymo procesą, parinkti ugdymo turinį ir metodus;

7.5. taikyti formalų ir neformalų vertinimą;

7.6. suteikti tėvams (globėjams, rūpintojams) informaciją apie vaiko mokymąsi ir gebėjimus;

7.7. stiprinti ryšius tarp mokyklos, mokinio ir tėvų;

7.8. padėti mokyklai įsivertinti savo darbo kokybę.

**III SKYRIUS**

**VERTINIMO NUOSTATOS IR PRINCIPAI**

8. Vertinimo nuostatos:

8.1. vertinimas grindžiamas šiuolaikine mokymosi samprata, amžiaus tarpsnių psichologiniais ypatumais, individualiais poreikiais, atitinka ugdymo(si) tikslus;

8.2. vertinama tai, kas buvo numatyta pasiekti ugdymo procese: mokinių žinios, jų taikymas ir supratimas, įgūdžiai, nuostatos, bendrieji ir dalyko gebėjimai, pastangos, pažanga ir pasiekimai;

8.3. vertinimas yra formalus ir neformalus. Formalaus vertinimo galutinis rezultatas – pažymys, įskaita, diagnostinis vertinimas, neformalaus – žodžiu ar raštu išreikšta pastaba ar pagyrimas, nedarantis įtakos galutiniam vertinimui pažymiu;

8.4. mokinys laiku gauna grįžtamąją informaciją apie savo pažangą ir pasiekimus;

8.5. vengiama lyginti mokinių pasiekimus tarpusavyje;

8.6. ugdymo procese vyrauja mokytis padedantis vertinimas - formuojamasis vertinimas.

9. Vertinimo principai:

9.1. humaniškumas – pripažįstamas kiekvieno mokinio individualumas, asmens vertingumas, tikima geriausiais mokinio pradais, jo galiomis įveikti sunkumus;

9.2. objektyvumas – vertinimas atspindi realų mokinių žinių lygį, gebėjimą jas suvokti ir taikyti praktikoje; siekiant padėti mokiniams suvokti vertinimo rezultatus, vertinimas pažymiu papildomas

mokytojo paaiškinimu žodžiu (motyvuotai paaiškinama, kodėl gautas vienas ar kitas įvertinimas);

vertinama tik tai, ko mokinys mokėsi;

9.3. tikslingumas – vertinimo metodai atitinka mokymosi turinį, vertinimu siekiama padėti mokiniui suvokti savo mokymosi rezultatų lygį bei mokymosi spragas, ugdyti atsakomybės jausmą, žadinti pasitikėjimą savo jėgomis, skatinti norą mokytis;

9.4. įvairiapusiškumas – taikomi įvairūs vertinimo metodai (apklausa raštu ir žodžiu, testai, rašiniai ir t.t.) ir būdai (norminis ir kaupiamasis);

9.5. sistemingumas – mokiniai skatinami mokytis sistemingai, didėja jų atsakomybės jausmas, matoma, kaip mokinys mokėsi trimestro, pusmečio ar mokslo metų eigoje; tėvai nuolat informuojami apie vaikų mokymąsi bei jo rezultatus;

9.6. aiškumas (skaidrumas) – vertinimas neturi sukelti mokiniui baimės ar nuoskaudos jausmo; mokinys iš anksto turi žinoti vertinimo kriterijus ir taisykles, pats aktyviai dalyvauti vertinimo planavime ir procese;

9.7. vertinimas yra informatyvus – taikomi šiuolaikiniai vertinimo informacijos tvarkymo ir pateikimo būdai: mokinio darbų aplankas, aprašai, mokinio dienoraščiai.

**IV SKYRIUS**

**VERTINIMAS UGDYMO PROCESE (MOKANT IR MOKANTIS)**

10. Mokinių žinios, gebėjimai, įgūdžiai, pastangos, pažanga vertinami pagal:

10.1. išsilavinimo standartų ir bendrųjų programų reikalavimus;

10.2. 10 klasės pasiekimų patikrinimo vertinimo instrukcijas;

10.3. metodinėse grupėse parengtas ir aprobuotas dalyko vertinimo metodikas ar individualią mokytojo vertinimo metodiką, parengtą vadovaujantis Mokinių pažangos ir pasiekimų vertinimo samprata, Švietimo ir mokslo ministerijos rekomendacijomis.

11. Planuodamas ugdymo procesą mokytojas planuoja ir vertinimą:

11.1. jį sieja su mokymosi tikslais, atsižvelgdamas į mokinių mokymosi patirtį, gebėjimus;

11.2. siekia ugdymo turinio, išsilavinimo standartų, mokymo(si) ir vertinimo dermės;

11.3. dalyko programoje/ilgalaikiame plane aprašo mokinių mokymosi pažangos ir pasiekimų informacijos ir jos fiksavimo sistemą, aptaria vertinimo kriterijus, metodus ir formas;

11.4. planuodamas kiekvieną mokymo(si) etapą (temą, pamoką), atsižvelgdamas į mokinių mokymosi patirtį, gebėjimus ir poreikius, planuoja vertinimą, formuluoja uždavinius, numato rezultatus. Diagnostinį vertinimą fiksuoja dalyko programoje, ilgalaikiame plane ir kontrolinių darbų grafike;

11.5. per pirmąsias savo dalyko pamokas rugsėjo mėnesį mokinius supažindina su programa/ilgalaikiu planu, mokymosi pažangos ir pasiekimų informacijos kaupimo ir jos fiksavimo

sistema, aptaria vertinimo kriterijus, metodus ir formas, atsiskaitymo terminais, supažindina su kriterijais, kuriais vadovaudamasis rašo sudėtinį pažymį. Mokytojai, taikantys kaupiamąjį vertinimą, supažindina mokinius su kaupiamojo vertinimo kriterijais, informuoja, kokiu būdu bus kaupiami ir fiksuojami taškai ar simboliai, kaip bus konvertuojami į 10 balų vertinimo sistemą.

11.6. nuolat informuoja mokinius, kurios veiklos bus vertinamos, kokį vertinimą rašo, kada surinkta vertinimo informacija konvertuojama į sudėtinį pažymį ar 10 balų vertinimo sistemą.

12. Mokyklos administracija kartu su dalyko mokytojais mokslo metų pradžioje 5 ir 9 klasių mokinių tėvus (globėjus, rūpintojus) Visuotiniame tėvų susirinkime supažindina su Trakų r. Senųjų Trakų Andžejaus Stelmachovskio pagrindinės mokyklos Mokinių pažangos ir pasiekimų vertinimo tvarkos aprašu.

13. Pradinio ugdymo programos mokinių pažanga ir pasiekimai pažymiais nevertinami.

13.1. Taikomas idiografinis vertinimas, t.y. kai vertinama individuali mokinio pažanga. Įvertinami dabartiniai mokinio pasiekimai, lyginant su ankstesniaisiais.

13. 2. Informacija apie pasiekimus kaupiama mokinių pasiekimų vertinimo aplanke.

14. Mokiniams, pradedantiems mokytis pagal pagrindinio ugdymo programos pirmąją dalį (5 klasė), skiriamas adaptacinis laikotarpis, kuris trunka pirmąjį trimestrą. Adaptaciniu laikotarpiu 5 klasių mokinių mokymosi pasiekimai nepatenkinamais įvertinimais nevertinami.

15. Mokinių žinios, gebėjimai, įgūdžiai, pastangos, pažanga vertinama pagal pagrindinio ugdymo pasiekimų patikrinimo vertinimo instrukcijas, tą patį dalyką mokančių mokytojų aptarus ir suderintus dalyko vertinimo metodus, formas ir kriterijus.

16. Siekiant stebėti mokinių daromą pažangą ir mokant mokinius įsivertinti, analizuoti savo daromą pažangą, rekomenduojama bendru mokytojų ir mokinių susitarimu darbus raštu kaupti darbų aplanke ar kontrolinių darbų aplanke.

17. Pagrindinio ugdymo programos mokinių pažangai ir pasiekimams įvertinti taikoma 10 balų vertinimo sistema ar įskaita.

17.2. Pasiekimų įvertinimų reikšmė:

17.2.1. ugdymo procese taikomos 10 balų vertinimo sistemos pasiekimų įvertinimų reikšmė: 10 – puikiai, 9 – labai gerai, 8 – gerai, 7 – pakankamai gerai, 6-5 – patenkinamai, 4 – silpnai, 3 - blogai, 2 – labai blogai, 1 – nieko neatsakė. Patenkinami įvertinimai – 4 -10 balų, nepatenkinami įvertinimai – 1-3 balai, „neatestuota“;

17.2.2. įskaita vertinamų pasiekimų įvertinimų reikšmė: patenkinamas įvertinimas –„įskaityta“, nepatenkinamas – „neįskaityta“, „neatestuota“.

17.3. Sprendimą dėl mokinių pažangos ir pasiekimų vertinimo mokantis žmogaus saugos, pilietiškumo pagrindų, ekonomikos, dailės, muzikos, technologijų – 5-10 klasėse, dorinio ugdymo

(etikos, katalikų tikybos), kūno kultūros – 5-10 klasėse, pasirenkamųjų dalykų ir dalyko modulių priima mokytojų taryba, atsižvelgdama į mokinių ir jų tėvų pageidavimus.

17.3.1. sprendimas dėl mokinių pažangos ir pasiekimų vertinimo mokantis 20 punkte išvardintų dalykų (vieno ar kelių) bendru susitarimu gali būti keičiamas. Pakeista dalyko vertinimo sistema - 10 balų ar įskaita – pradedama taikyti tik naujų mokslo metų pradžioje.

17.3.2. įskaitos įvertinimas elektroniniame dienyne įrašomas „įskaityta” („įsk.”), „neįskaityta („neįsk.”), „neatestuota“ („neat.“);

17.3.3. dalyko mokytojų metodinės grupės sprendimu mokinių pažangos ir pasiekimų įvertinimai „įskaityta“ ar „neįskaityta“ gali būti fiksuojami elektroniniame dienyne trimestro pabaigoje;

17.4. Mokiniui, pagal gydytojo pažymą ir mokyklos direktoriaus įsakymą atleistam nuo kūno kultūros pamokų, trimestro, ar metinių pažymių stulpelyje elektroniniame dienyne rašoma „atleista“ („atl.“).

17.5. Integruotai ugdomų bendrojo lavinimo klasėse mokinių, turinčių specialiųjų ugdymosi poreikių, pasiekimų vertinimas individualizuojamas.

18. Mokinių mokymosi pasiekimai vertinami sistemingai. Vertinimo informacija panaudojama analizuojant mokinių daromą pažangą, poreikius, keliant tolesnius mokymo(si) tikslus. Rekomenduojama pasiekimus vertinti tokiu dažnumu per trimestrą:

18.1. jei dalykui mokyti skirta 1 savaitinė pamoka, vertinama ne mažiau kaip 3 pažymiais (5 pažymiais);

18.2. jei dalykui mokyti skirtos 2 savaitinės pamokos, vertinama ne mažiau kaip 4 pažymiais (6 pažymiais);

18.3. jei dalykui mokyti skirtos 3-5 savaitinės pamokos, vertinama ne mažiau kaip 5 pažymiais (7 pažymiais).

19. Mokinių mokymosi pasiekimų vertinimo formos, už kurias rašomas pažymys:

19.1. Kontrolinis darbas:

19.1.1. kontrolinis darbas - ne mažesnės kaip 30 minučių trukmės raštu atliekamas ir formaliai vertinamas darbas, skirtas mokinio pasiekimams ir pažangai patikrinti baigus dalyko programos dalį

(temą, kelias temas, skyrių ir pan.). Mokinių kontrolinio darbo įvertinimai elektroniniame dienyne įrašomi tą dieną, kurią buvo rašytas kontrolinis darbas;

19.1.2. adaptaciniu laikotarpiu 5 klasės mokiniai pirmą mokslo metų mėnesį kontrolinių darbų nerašo;

19.1.3. mokiniams per dieną gali būti skiriamas ne daugiau kaip vienas kontrolinis darbas;

19.1.4. dalyko mokytojai, rengdami ilgalaikius planus, planuoja kontrolinių darbų konkretų atlikimo laiką, kurį koreguoja tik dėl svarbių priežasčių;

19.1.5. rekomenduojama per trimestrą organizuoti ne mažiau kontrolinių darbų, kiek yra to dalyko savaitinių pamokų;

19.1.6. kontrolinių darbų atlikimo laiką derina klasėje dėstantys mokytojai iki einamo mėnesio 25 d., tai fiksuodami kontrolinių darbų grafike;

19.1.7. sutapus kelių dalykų kontrolinio darbo laikui, pirmenybė rašyti kontrolinį darbą teikiama mokomajam dalykui, kurio yra mažiau savaitinių pamokų;

19.1.8. suderintas ir kuruojančio pavaduotojo ugdymui patvirtintas kontrolinių darbų grafikas skelbiamas mokytojams;

19.1.9. pagal galimybes kontroliniams darbams rekomenduojama skirti darbingiausias savaitės dienas ir laiką – antrą, trečią, ketvirtą pamokas antradieniais, trečiadieniais ir ketvirtadieniais. Jeigu

dalykui skirta daugiau nei 1 savaitinė valanda, nerekomenduojama kontrolinių darbų rašyti pirmadieniais ir penktadieniais;

19.1.10. kontrolinis darbas trimestro paskutinę dieną neorganizuojamas. Nerekomenduojama organizuoti kontrolinį darbą paskutinę dieną prieš mokinių atostogas ir pirmą dieną po mokinių atostogų;

19.1.11. pakartotinai apie kontrolinį darbą mokiniai informuojami ne vėliau kaip prieš savaitę, mokiniams turi būti aišku, ką jie turi mokėti, ką pasiekti ir kaip bus vertinama;

19.1.12. prieš vykdant kontrolinį darbą, skiriamas laikas išeitos medžiagos kartojimui, įtvirtinimui;

19.1.13. kontrolinio darbo sudėtingumas turi būti pagrįstas Bendrųjų programų reikalavimais, trukmė (30 ar daugiau min.) priklauso nuo tikrinamo dalyko specifikos;

19.1.14. rekomenduojama kontrolinio darbo užduotis sudaryti parenkant įvairaus sunkumo užduotis, laikytis eiliškumo: nuo lengvesnių užduočių pereiti prie sunkesnių. Užduotimis patikrinami įvairūs mokinių gebėjimai (žinios, jų taikymas, analizė, lyginimas ir kt.).

19.1.15. kontrolinis darbas įvertinamas pažymiu;

19.1.16. kiekvienas mokinys privalo atsiskaityti visus kontrolinius darbus;

19.1.17. mokinys, nerašęs kontrolinio darbo dėl pateisinamos priežasties (pateikė gydytojų pažymą ar tėvų paaiškinimą), privalo atsiskaityti per dvi savaites po atvykimo į mokyklą dienos sutartu, patogiu mokytojui ir mokiniui laiku. Įvertinimas fiksuojamas atsiskaitymo dieną.

19.1.18. jei mokinys dėl ligos praleido daugiau nei dvi savaites (pateikė gydytojų pažymą), jis kreipiasi į klasės vadovą, kuris su dalyko mokytoju ir mokiniu suderina kontrolinio darbo atsiskaitymo laiką. Mokinio pageidavimu mokytojas teikia konsultacijas.

19.1.19. mokinys, nerašęs kontrolinio darbo be pateisinamos priežasties, privalo atsiskaityti per vieną savaitę nuo kontrolinio darbo rašymo dienos (patogiu mokytojui laiku). Kontroliniam darbui mokinys pasiruošia savarankiškai. Jei mokinys neatvyksta atsiskaityti, elektroniniame dienyne įrašomas 1 („vienetas“ - užduotis neatlikta).

19.1.20. kontrolinis darbas įvertinamas per septynias kalendorines dienas;

19.1.21. su ištaisytais kontroliniais darbais supažindinami mokiniai, rekomenduojama atlikti išsamią kontrolinio darbo analizę: bendrus kontrolinio darbo rezultatus pristatyti visiems klasės mokiniams, pasidžiaugti jų sėkmėmis, pagal galimybes ir poreikius nesėkmes aptarti su kiekvienu

mokiniu individualiai bei numatyti būdus spragoms šalinti. Mokytojas, atsižvelgdamas į kontrolinio

darbo rezultatus, jei reikia, koreguoja ilgalaikį planą;

19.1.22. kontrolinis darbas neperrašomas, bet mokiniui, gavusiam nepatenkinamą įvertinimą, pageidaujant, sudaroma galimybė pasimokius atsiskaityti iš tos temos per savaitę nuo rezultatų paskelbimo dienos. Dėl pakartotinio kontrolinio darbo perrašymo mokinys gali kreiptis, jeigu jis nepraleidžia be priežasties to dalyko pamokų.

 19.1.23. kontrolinį darbą, pageidaujant mokiniams, rekomenduojama perrašyti, jei daugiau kaip 50% mokinių už jį gavo nepatenkinamus įvertinimus. Pirmojo kontrolinio darbo rezultatai į elektroninį dienyną neįrašomi.

19.1.24. vadovaujantis dalyko mokytojų metodinės grupės ar administracijos sprendimu gali būti organizuojami pasitikrinamieji kontroliniai darbai (diagnostiniai kontroliniai darbai), bandomieji egzaminai, INFO testai mokymosi pasiekimams įvertinti. Išvardintų kontrolinių darbų vykdymo tvarkaraštis sudaromas ne vėliau kaip prieš dvi savaites iki jų vykdymo pradžios. Rekomenduojama bandomųjų egzaminų vykdymo trukmė - 2-3 valandos.

19.1.25. mokslo metų pabaigoje pagrindinio ugdymo baigiamosios klasės mokiniams organizuojamas užsienio kalbos (anglų) lygio nustatymo (diagnostinis) testas. Dalyvavimas yra privalomas. Nedalyvauti leidžiama tik dėl ligos ar svarbių priežasčių. Testas įvertinamas taškais. Nerekomenduojama išvedant pusmečio pažymį atsižvelgti į užsienio kalbos lygio nustatymo testo įvertinimus. Dalyko mokytojas teikia rekomendacijas mokiniui dėl užsienio (anglų) kalbos mokymosi lygio rinkimosi (pagal Bendruosius Europos kalbų mokymosi, mokymo ir vertinimo metmenis – A2-B1 lygiais) 11 klasėje.

19.2. Apklausa raštu:

19.2.1. apklausa raštu - ne mažesnės kaip 15 minučių trukmės raštu atliekamas ir įvertinamas darbas, skirtas mokinio pasiekimams ir pažangai patikrinti ne daugiau kaip iš vienos pamokos medžiagos;

19.2.2. apie apklausą raštu mokiniams būtina pranešti prieš vieną pamoką;

19.2.3. ištaisyti darbai grąžinami ir su rezultatais mokiniai supažindinami ne vėliau kaip per septynias kalendorines dienas;

19.2.4. apklausa raštu vertinama pažymiu, įvertinimas įrašomas į elektroninį dienyną;

19.2.5. apklausa raštu gali būti vertinama pažymiu, taikant sudėtinio pažymio rašymo principą;

19.2.6. mokiniai, praleidę apklausą, atsiskaityti neprivalo.

19.3. Apklausa (atsiskaitymas) žodžiu:

19.3.1. mokinį, praleidusį pamoką be priežasties, mokytojas turi teisę kitą pamoką kviesti atsakinėti žodžiu iš vienos ar kelių temų;

19.3.2. apklausos žodžiu rezultatų motyvuotas įvertinimas pažymiu pasakomas mokiniui tą pačią pamoką ir įrašomas į elektroninį dienyną;

19.3.3. atsiskaitymas žodžiu – tai monologinis ar dialoginis vertinamas kalbėjimas, skirtas patikrinti, kaip mokinys geba lietuvių ar užsienio kalba taisyklingai, argumentuotai, įtikinamai reikšti mintis. Kalbų mokytojai organizuoja ne mažiau kaip vieną atsiskaitymą žodžiu per trimestrą

ar pusmetį. Atsiskaitymo užduočių pobūdis ir terminai turi būti mokiniams žinomi iš anksto. Mokinys įvertinamas tą pačią pamoką, įvertinimas įrašomas į elektroninį dienyną. Rekomenduojama atsiskaitymą žodžiu organizuoti ir socialinių mokslų mokytojams.

19.3.4. Apklausa raštu ar apklausa žodžiu mokytojo nuožiūra, iš anksto informavus mokinius, gali būti vertinama kaupiamaisiais pažymiais ar sudėtiniu pažymiu.

19.4. Savarankiškas darbas:

19.4.1. savarankiškas darbas - darbas raštu, kurio trukmė pamokoje planuojama (ne daugiau kaip 30 minučių) mokytojo nuožiūra, kai mokiniai atlieka mokytojo pateiktas užduotis iš anksčiau (vienos ar dviejų) ar naujai išmoktų temų. Savarankiško darbo tikslas – išsiaiškinti, kiek mokinys, naudodamasis įvairiais šaltiniais, mokymo(si) priemonėmis, geba įgytas žinias pritaikyti individualiai.

19.4.2. savarankiško darbo metu mokiniai gali naudotis vadovėliais ar kita darbui reikalinga informacine medžiaga;

19.4.3. apie savarankiško darbo rašymą iš anksto informuoti mokinius neprivaloma (išskyrus atvejus, kai darbui atlikti reikalingos papildomos priemonės: žinynai, žodynai, skaičiuotuvai ir kt.);

19.4.4. patikrinimas ir vertinimas gali vykti pasirinktinai (tikrinami ne visų mokinių darbai);

19.4.5. ištaisyti darbai grąžinami ir su rezultatais mokiniai supažindinami ne vėliau kaip per septynias kalendorines dienas;

19.4.6. dėl savarankiško darbo vertinimo yra susitariama. Mokytojo nuožiūra savarankiški darbai gali būti įvertinami pažymiu arba pažymiu taikant kaupiamojo vertinimo ar sudėtinio pažymio vertinimo principą. Įvertinimas pažymiu įrašomas į elektroninį dienyną. Nerekomenduojama įrašyti nepatenkinamą įvertinimą, jei savarankiškas darbas buvo rašomas iš naujos toje pamokoje mokomos temos;

19.4.7. mokiniai, praleidę savarankišką darbą, atsiskaityti neprivalo.

19.5. Interpretacija, rašinys, kūrybinis darbas, bandomojo egzamino patikrinamasis darbas (testai) raštu:

19.5.1. interpretacija, rašinys, kūrybinis darbas, bandomojo pasiekimų patikrinimo darbas (testai) – rašomieji (lietuvių kalbos ir literatūros, lenkų kalbos, užsienio kalbos) darbai rašomi 1-2 pamokas, apie juos pranešama prieš mėnesį, data tikslinama prieš savaitę;

19.5.2. ištaisyti darbai grąžinami ir su rezultatais mokiniai supažindinami ne vėliau kaip per dvi savaites nuo parašymo dienos;

19.5.3. interpretacija, rašinys, kūrybinis darbas, bandomojo egzamino testas įvertinamas pažymiu, pažymys įrašomas į elektroninį dienyną.

19.5.4. kiekvienas mokinys privalo atsiskaityti visus rašomuosius darbus. Mokinys, nedalyvavęs bandomajame pasiekimų patikrinime, neprivalo atsiskaityti.

19.5.5. rašomųjų darbų (interpretacijos, rašinio, kūrybinio darbo) atsiskaitymo tvarka atitinka 19.1.16, 19.1.17, 19.1.18 , 19.1.19 punktuose nurodytą kontrolinių darbų atsiskaitymo tvarką.

19.5.6. Rašomieji (interpretacija, rašinys, bandomojo egzamino testas) darbai įtraukiami į kontrolinių darbų grafiką.

19.6. Laboratoriniai ir praktikos darbai:

19.6.1. laboratoriniai ir praktikos darbai - tikrinamieji darbai, trunkantys ne mažiau kaip 35 minutes, jų metu tikrinami mokinių gebėjimai teorines žinias taikyti praktikoje;

19.6.2. apie laboratorinį (praktinį) darbą pranešama ne vėliau kaip prieš vieną pamoką;

19.6.3. laboratoriniai (praktikos) darbai chemijos, fizikos ir biologijos pamokose įvertinami pažymiu;

19.6.4. mokinys, neatvykęs į laboratorinį (praktinį) darbą, atsiskaityti neprivalo.

19.7. Praktiniai - kūrybiniai darbai:

19.7.1. praktiniai-kūrybiniai darbai (meninio ir technologinio ugdymo pamokose) skiriami ugdyti moksleivių gebėjimus, teorines žinias pritaikyti praktikoje;

19.7.2. praktinio-kūrybinio darbo pradžioje mokytojas privalo supažindinti mokinius su darbų saugos, sanitarijos bei higienos reikalavimais;

19.7.3. praktinės-kūrybinės užduoties atlikimo laikas priklauso nuo darbo sudėtingumo;

19.7.4. sudėtingas praktinis-kūrybinis darbas mokytojo nuožiūra gali būti vertinamas darbo eigoje kaupiamuoju vertinimu;

19.7.5. užbaigti praktiniai - kūrybiniai darbai įvertinami pažymiu, įvertinimas įrašomas į dienyną.

20. Rekomenduojama skatinti gabių ir itin gabių vaikų siekį tobulėti, stiprinti dalyko įgūdžius, gilinti žinias, praktinę patirtį:

20.1. į dienyną įrašyti 10 balų sistemos įvertinimus (mokytojo nuožiūra 9 ar 10):

20.1.1. olimpiadų, konkursų, varžybų prizininkams ir laureatams;

20.1.2. ilgalaikių projektų dalyviams.

21. Kaupiamasis vertinimas.

21.1. kaupiamasis vertinimas – tai informacijos apie mokinio mokymosi pažangą ir pasiekimus kaupimas, kai mokinys už per pamoką pasiektą pažangą ar raštu atliktus namų darbus gauna susitartą taškų (ar simbolių) skaičių.

21.2. kaupiamojo vertinimo tikslas – skatinti mokinių mokymosi motyvaciją.

21.3. kaupiamojo vertinimo konvertavimo į 10 balų vertinimo sistemą tvarką nusistato dalyko mokytojas.

21.4. mokytojas, dalyko pamokose taikantis kaupiamąjį vertinimą, mokslo metų pradžioje supažindina mokinius su kaupiamojo vertinimo kriterijais ir tvarka.

21.5. mokinio gauti taškai (ar simboliai) fiksuojami dalyko mokytojo kaupiamojo vertinimo sąvade.

21.6. galutinis įvertinimas pažymiu pasakomas mokiniui ir įrašomas į elektroninį dienyną.

**V SKYRIUS**

**VERTINIMAS BAIGUS PROGRAMĄ**

22. Mokymosi rezultatams apibendrinti taikomas apibendrinamasis vertinimas:

22.1. mokinio mokymosi pasiekimai trimestro, metų pabaigoje apibendrinami ir vertinimo rezultatas - dalyko trimestro, metinis įvertinimas - fiksuojamas elektroniniame dienyne įrašu ir balu, taikant 10 balų vertinimo sistemą;

22.2. patenkinamas įvertinimas – įrašai:

22.2.1. mokiniams, besimokantiems pagal pradinio ugdymo programą - „patenkinamas“, „pagrindinis“, „aukštesnysis“, „padarė pažangą“ („p.p.“);

22.2.2. mokiniams, besimokantiems pagal pagrindinio ugdymo programą –„atleista“ (“atl.”), „įskaityta“ (“įsk.”), 4-10 balų įvertinimas;

22.3. nepatenkinamas įvertinimas – įrašai: „nepatenkinamas“, „neįskaityta“ („neįsk.”), „neatestuota“ („neat.“), 1-3 balų įvertinimas;

22.4. išvedant trimestro įvertinimus (pažymius) skaičiuojamas aritmetinis vidurkis, suapvalinant iki sveikojo skaičiaus (6,5 -7; 6,4 - 6.).

22.5. trimestro (metinis) pažymys išvedamas paskutinę trimestro pamoką ir vėliau nekeičiamas.

23. Mokinys, per trimestrą praleidęs be pateisinamos priežasties 50 % dalyko pamokų, yra neatestuojamas (elektroniniame dienyne įrašoma „neat.“).

24. Metinis įvertinimas išvedamas:

24.1. mokiniui, dalyko metinis įvertinimas išvedamas iš I, II, III trimestrų įvertinimų (skaičiuojamas aritmetinis vidurkis, suapvalinant iki sveikojo skaičiaus);

24.1.1. metinis įvertinimas nevedamas, jeigu nors vieną trimestrą mokinys buvo neatestuotas;

24.1.2. neatestuotam mokiniui dalyko metinis įvertinimas išvedamas:

24.1.3. neatestuotam I trimestre - per II trimestrą savarankiškai atsiskaičius už I trimestro programą;

24.1.4. neatestuotam II trimestre – per III trimestrą savarankiškai atsiskaičius už II trimestro programą;

24.1.5. neatestuotam III trimestre – savarankiškai atsiskaičius už III trimestro programą.

25. Mokiniui pagal gydytojo ar gydytojų konsultacinės komisijos pažymą ir mokyklos direktoriaus įsakymą atleistam nuo kūno kultūros pamokų, trimestro, ar metinių įvertinimų dienyno skiltyje rašoma „atleista“ („atl.“).

26. Jei dalyko ar dalyko modulio mokymosi pažanga ir pasiekimai pažymiais nevertinami, mokiniui trimestrų ir metinių įvertinimų elektroninio dienyno skiltyje įrašomi taikytos vertinimo sistemos įvertinimai: „įskaityta“ („įsk.“), „neįskaityta“ („neįsk.“), padarė pažangą („p.p.“) arba nepadarė pažangos („n.p.“).

27. Mokiniui, turinčiam nepatenkinamą dalyko metinį įvertinimą, skiriamas papildomas darbas:

27.1. sprendimą dėl papildomų darbų trukmės, konsultacijų ir atsiskaitymo tvarkos (ne vėliau kaip iki ugdymo proceso pabaigos birželio mėn.) priima mokytojų taryba, išklausiusi dalyko mokytojo, klasės vadovo ir pagalbos mokiniui specialistų siūlymus;

27.2. mokiniui papildomų darbų užduotis, suteikiančias galimybę parodyti žinias, gebėjimus ir gauti patenkinamą dalyko metinį įvertinimą, parengia dalyko mokęs mokytojas;

27.3. mokinys, pasirašytinai gavęs dalyko papildomų darbų užduotis, su mokytoju susitaria: ruošiasi mokytojo konsultuojamas ar savarankiškai;

27.4. vienas dalyko papildomų darbų užduočių egzempliorius, mokinio pasirašytas, įdedamas į mokinio asmens bylą ir laikomas iki mokslo metų pabaigos (rugpjūčio 31 d.);

27.5. klasės vadovas per tris dienas raštu informuoja mokinio tėvus (globėjus, rūpintojus) apie mokiniui skirtus atitinkamo dalyko papildomus darbus, trukmę, atsiskaitymo tvarką;

27.6. mokinio, besimokančio pagal pagrindinio programą, papildomo darbo apskaita elektroniniame dienyne fiksuojama taip pat, kaip ir pamokų apskaita: jei mokytojas mokinį konsultavo, įrašomas konsultacijų turinys; jei mokinys mokėsi savarankiškai, be mokytojo pagalbos (konsultacijų) ir nurodytą dieną parodė žinias ir gebėjimus ir atsiskaitė už papildomą darbą, elektroniniame dienyne įrašoma atitinkama („Mokinys pasiruošė savarankiškai“);

27.7. mokiniui, be pateisinamos priežasties neatvykus nustatytu atsiskaitymo laiku, paliekamas jo turėtas dalyko nepatenkinamas metinis įvertinimas;

27.8. mokinio papildomų darbų įvertinimas (patenkinamas ar nepatenkinamas) įrašomas į elektroninį dienyną ir laikomas galutiniu įvertinimu.

28. Mokinio, turinčio kai kurių ugdymo plano nepatenkinamus metinius (papildomo darbo, jei buvo skirtas) įvertinimus, kėlimo į aukštesnę klasę, palikimo kartoti ugdymo programos klausimus svarsto mokytojų taryba:

28.1. mokytojas, išvedęs nepatenkinamą metinį įvertinimą, ir pagalbos mokiniui specialistas (jei buvo teikiama jo pagalba), nurodo mokinio mokymosi sunkumų priežastis, atliktą darbą su mokiniu, teikia siūlymą dėl kėlimo į aukštesnę klasę su nepatenkinamu dalyko įvertinimu ar palikimo kartoti kursą;

28.2. mokyklos direktorius, atsižvelgdamas į dalyko mokytojo ir/ar pagalbos mokiniui specialisto, klasės vadovo ir/ar kuruojančio pavaduotojo siūlymus, priima sprendimą dėl mokinio kėlimo į aukštesnę klasę, palikimo kartoti ugdymo programos. Sprendimas įforminamas mokyklos direktoriaus įsakymu;

28.3. klasės vadovas po mokyklos direktoriaus sprendimo per tris dienas pasirašytinai informuoja mokinio tėvus (globėjus, rūpintojus) dėl kėlimo į aukštesnę klasę ar palikimo kartoti kursą (vieną užpildytą formos kopiją perduoda tėvams (globėjams, rūpintojams), kitą pasilieka sau).

29. Mokiniui, perkeltam į aukštesnę klasę su nepatenkinamu įvertinimu, dalyko mokytojas ir/ar pagalbos mokiniui specialistas, per I trimestrą padeda likviduoti atitinkamo dalyko spragas, analizuoja padarytą pažangą, planuoja tolesnį mokymąsi.

30. Rekomenduojama paskutinę kiekvieno trimestro, mokslo metų pamoką organizuoti dalyko mokymosi pažangos ir pasiekimų įsivertinimą:

30.1. mokiniai raštu ar žodžiu analizuoja savo mokymąsi, padarytą pažangą, aptaria sėkmes ir nesėkmes, planuoja tolesnį mokymąsi;

30.2. mokytojai apibendrina informaciją apie mokinio, grupės ar klasės pasiekimus bei padarytą pažangą. Su mokiniais, turinčiais mokymosi sunkumų, individualiai aptaria tolesnio mokymosi būdus.

33. Mokytojai dalyko metodinėse grupėse, metodinėje taryboje pasidalina gerąja savo patirtimi. Mokytojai, klasių vadovai, pavaduotojas pedagogų taryboje pristato ugdymo rezultatus, analizuoja trimestrų, metinių, PUPP rezultatus. Priima sprendimus dėl vertinimo tvarkos, sėkmingų mokymo(si) metodų, priemonių, naudojamų užduočių ir kt. tinkamumo, tikslingumo, išteklių panaudojimo veiksmingumo, ugdymo tikslų realumo.

**VI SKYRIUS**

**VERTINIMO DALYVIAI IR JŲ VAIDMUO**

34. Mokiniai:

34.1. žino kiekvieno mokomojo dalyko vertinimo normas ir kriterijus, atsiskaitymo tvarką.

34.2. mokytojo padedami mokosi vertinti ir įsivertinti savo pažangą ir pasiekimus.

35. Dalyko mokytojas:

35.1. kuria savo dėstomo mokomojo dalyko mokinių pažangos ir pasiekimų vertinimo metodiką - parenka tinkamus ir įvairius vertinimo metodus, būdus, tvarką.

35.2. supažindina mokinius:

35.2.1. mokslo metų pradžioje žodžiu supažindina su dalyko vertinimo normomis, kriterijais, vertinimo sistema bei atsiskaitymo tvarka;

35.2.2. esant reikalui, pamokos ar atsiskaitomojo darbo pradžioje mokinius su tos pamokos ar darbo vertinimu;

35.4. pamokose vertina įvairius mokinių veiklos aspektus (dalykinę pažangą, aktyvumą, mokėjimą dirbti grupėje, gebėjimą rasti kūrybišką sprendimą ir kt.).

35.5. efektyviai derina mokiniui mokytis padedantį formalų ir neformalų vertinimą.

35.6. vertindamas skatina mokinių mokymosi motyvaciją, stiprina jų pasitikėjimą savimi, siekia padėti mokiniams suvokti bei įveikti mokymosi spragas. Išsiaiškina priežastis, jeigu mokinys iš eilės gavo du nepatenkinamus pažymius už kontrolinius darbus, individualiai su mokiniu aptaria priežastis.

35.7. sistemingai ir laiku fiksuoja mokymosi pažangos ir pasiekimų rezultatus (t.y. galutinį formaliojo vertinimo pažymį) elektroniniame dienyne, laiku išveda signalinius, trimestrų bei metinius įvertinimus.

35.8. turi ir pildo kaupiamojo vertinimo sąvadą, kurį, esant reikalui, turi aptarti su mokiniu, tėvais ar klasės vadovu.

35.9. informuoja klasės vadovą ir tėvus apie mokinių mokymosi pasiekimų pažangą bei problemas (žodžiu, individualiai arba raštu pastabas fiksuodamas elektroniniame dienyne).

35.10. vertina pastangas, nurodo atsilikimo priežastis, svarstant mokinio kėlimo į aukštesnę klasę klausimą.

35.11. dalyvauja bendruose klasės ar visuotiniame mokinių tėvų susirinkime, pristato savo dalyko tikslus, uždavinius, siektinus rezultatus, supažindina su mokymo metodika, vertinimo būdais, informuoja apie būtinas turėti mokymo priemones ir pan.

35.12. kartą per metus visuotiniame susirinkime informuoja mokinių tėvus apie savo dalyko vertinimo sistemą.

36. Klasės vadovas:

36.1. nuolat domisi ir vertina auklėtinių ugdymo ir saviugdos procesą.

36.2. aptaria su ugdytiniais jų veiklą bei rezultatus, padeda mokiniams įžvelgti mokymosi veiklos rezultatų priežastis, numatyti tolesnius ugdymo(si) tikslus bei jų įgyvendinimo būdus.

36.3. trimestro pabaigoje individualiai su mokiniais apibendrina mokinio padarytą pažangą.

36.4. kartą per mėnesį pateikia mokinio tėvams (globėjams, rūpintojams), neturintiems galimybės naudotis elektronine informacija, išspausdintą mokinio mokymosi pasiekimų rezultatų ataskaitą, kurią patvirtina savo parašu.

36.5. ne rečiau kaip kartą per trimestrą organizuoja klasės mokinių tėvų susirinkimus, pagal reikalą - individualius pokalbius, dalyvauja visuotiniame mokinių tėvų susirinkime.

36.6. informuoja (elektroniniu paštu, elektroninio dienyno pranešimu) mokinių tėvus (globėjus, rūpintojus) apie mokykloje vykstančius Visuotinius susirinkimus.

36.7. teikia informaciją apie auklėtinį, svarstant jo kėlimo į aukštesnę klasę, programos baigimo, palikimo kartoti kursą klausimą.

37. Mokinių tėvai:

37.1. gauna aiškią ir savalaikę informaciją apie savo vaiko mokymąsi, pažangą bei pasiekimus.

37.2. kartu su mokytoju bei mokiniu dalyvauja pažangos pokyčiuose.

38. Mokyklos direktorius:

38.1. tvirtina bendrą mokyklai mokinių pažangos ir pasiekimų vertinimo tvarką.

38.2. skatina mokytojus ieškoti efektyvesnių vertinimo būdų, palaiko jų iniciatyvą.

38.3. svarsto ir daro sprendimus dėl mokinių kėlimo į aukštesnę klasę, programos baigimo, palikimo kartoti kursą.

38.4. neformaliu vertinimu (pagyrimo raštai, padėka tėvams ir kt.) skatina pažangius, gabius, įspėja (pokalbiai, įspėjimai, pranešimai tėvams ir kt.) nepažangius, pažeidžiančius Mokinių elgesio taisykles mokinius.

39. Mokyklos administracija:

39.1. sistemina ir analizuoja gautus vertinimų duomenis, ieško būdų mokymosi proceso efektyvinimui.

39.2. užtikrina mokyklos vertinimo sistemos funkcionavimą.

39.3. periodiškai (kartą į metus) vertina mokyklos darbo kokybę.

39.4. inicijuoja ir organizuoja visuotinius mokinių tėvų (globėjų, rūpintojų) susirinkimus:

39.4.1. ne rečiau kaip du kartus per mokslo metus organizuoja mokinių tėvams (globėjams,

rūpintojams) Atvirų durų dienas, kuriose tėvai (globėjai, rūpintojai turi galimybę susitikti su jų vaiką mokančiais dalykų mokytojais, klasės vadovu, administracija;

39.4.2. atvirų durų dienose dalyvauja visų mokomųjų dalykų mokytojai;

39.4.3. rekomenduojama prieš Atvirų durų dienas) išvesti signalinį trimestrą ir pakviesti tėvus tų mokinių, kuriems gresia nepatenkinami įvertinimai;

39.4.5. mokslo metų eigoje pagrindinio ugdymo programos baigiamosios klasės mokiniams ir jų

tėvams (globėjams, rūpintojams) organizuoja bendrą susirinkimą, kuriame juos supažindina Pagrindinio ugdymo pasiekimų patikrinimo organizavimo ir vykdymo tvarkos aprašu.

**VII SKYRIUS**

**BAIGIAMOSIOS NUOSTATOS**

40. Tvarkos aprašas bendru sutarimu esant reikalui gali būti koreguojamas ir tobulinamas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 2016-2017 m. m. ugdymo plano

7 priedas

PATVIRTINTA

Trakų r. Senųjų Trakų

Andžejaus Stelmachovskio pagrindinės mokyklos direktoriaus 2012 m.

rugpjūčio 31 d. įsakymu Nr.1.3-96 V

**2016-2017 M. M. MOKINIŲ MOKYMOSI KRŪVIO OPTIMIZAVIMO PRIEMONIŲ**

**PLANAS**

**I SKYRIUS**

**BENDROSIOS NUOSTATOS**

1. Mokinių mokymosi krūvio optimizavimo priemonių planas skirtas pradinio ir pagrindinio ugdymo programų tikslams ir uždaviniams įgyvendinti. Priemonių planas grindžiamas ugdymo turinį reglamentuojančiais dokumentais: pradinio ir pagrindinio ugdymo bendrosiomis programomis, Bendrojo lavinimo mokyklų 2011-2013 metų bendraisiais ugdymo planais", Lietuvos higienos norma HN 21:2010 “Bendrojo lavinimo mokykla. Bendrieji sveikatos saugos reikalavimai” (LR SAM 2010-01-22 įsakymas Nr. V-60).

**II SKYRIUS**

**TIKSLAI, UŽDAVINIAI IR PRINCIPAI**

2. Mokinių mokymosi krūvio optimizavimo priemonių plano tikslai - pagalba mokiniui siekti užsibrėžto tikslo, racionaliai paskirstant laiką akademiniam mokymuisi, saviraiškai, saviugdai, laisvalaikio pomėgiams; ruošti mokinį mokymuisi visą gyvenimą. Šiems tikslams įgyvendinti keliami uždaviniai:

2.1. mokyti mokinį planuoti savo laiką,

2.2. mokyti nuolat ir savarankiškai mokytis,

2.3. mokyti efektyviai naudotis technologijomis, mokytojui - planuoti ir informuoti apie vertinimą.

3. Mokinių mokymosi krūvių reguliavimo procese vadovaujamasi šiais principais:

3.1. laikomasi nustatytų ugdymo planų lentelėse minimalaus ir maksimalaus privalomų savaitinių pamokų skaičiaus intervalo;

3.2. mokiniams per dieną skiriamas ne daugiau kaip vienas kontrolinis darbas, apie kontrolinį pranešama prieš savaitę;

3.3. su kontrolinių darbų grafiku mokiniai supažindinami mokslo metų pradžioje ir pradedant naują temą;

3.4. taikomas projekto metodas;

3.5. atostogoms namų darbai neskiriami;

3.6. namų darbų skyrimą derina tarpusavyje klasėje dirbantys mokytojai: 3-4 kl. mokiniams ne daugiau kaip 1 valanda, 5-6 klasių - 1,5 valandos, 7-8 klasių – 2 valandų, 9-10 klasių- 2,5 valandos;

3.7. pamokos pradedamos ne anksčiau kaip 8 val.;

3.8. pasirenkamuosius dalykus ir dalykų modulius mokiniai renkasi laisvai;

3.9. pamokose naudojamos informacinės technologijos;

3.10. efektyvinamas darbas pamokose;

3.11. vertinama pagal iš anksto nustatytus, mokiniams aiškius kriterijus;

3.12. mokiniams teikiama reikiama pagalba;

3.13. paskutinę trimestro savaitę kontroliniai darbai neplanuojami, šią savaitę mokiniai gali atsiskaityti už blogai parašytą kontrolinį mokymosi eigoje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_